Ingin Cepat Sembuh Daripada Sakit Tekak? Ini Penawarnya

Sakit tekak merupakan simptom yang biasa dialami oleh individu dalam pelbagai jenis masalah kesihatan. Ia merupakan presentasi yang paling lazim yang menjadi sebab individu untuk mengunjungi klinik bagi mendapatkan rawatan. Jika anda ingin memulihkan sakit tekak namun tidak mahu berjumpa dengan doktor, di sini kami ada senaraikan beberapa penawar yang boleh meringankan simptom tersebut. Teruskan membaca.

Fahami simptom sakit tekak

Tekak merujuk kepada bahagian anterior (hadapan) pada struktur leher. Ia mengandungi beberapa struktur asas yang membentuk sistem pernafasan seperti larinks dan farinks. Walau bagaimanapun, ciri penting pada saluran ini adalah struktur yang dipanggil sebagai epiglotis. Ia merupakan injap yang bertanggungjawab dalam menghalang pergerakan makanan dan minuman daripada memasuki saluran pernafasan. Tanpanya atau jika ia tidak berfungsi dengan baik, manusia mudah mendapat
pneumonia
 sedutan (
aspiration
pneumonia
).

Sakit tekak merupakan satu terma yang sering digunakan apabila terdapat keradangan pada tekak kesan daripada jangkitan kuman. Ia tergolong dalam kelas jangkitan saluran pernafasan atas (
upper respiratory tract infection
). Kebiasaannya, individu akan mengalami simptom-simptom yang lain seperti demam, batuk, selesema dan pening kepala. Komplikasinya boleh dibahagikan kepada dua. Kebiasaannya, ia boleh menyebabkan komplikasi yang sering dikaitkan dengan pernanahan seperti sinusitis akut, otitis media akut dan abses peritonsil. Komplikasi yang tidak membabitkan pernanahan kebiasaannya serius seperti glomerulonefritis akut (sakit buah pinggang) dan masalah demam reumatik.

Antibiotik: Perlu atau tidak?

Penggunaan antibiotik merupakan topik yang paling hangat diperbincangkan, lebih-lebih lagi jika ia melibatkan simptom yang sering dipandang enteng, seperti sakit tekak.
Antibiotik
 cuma berkesan apabila digunakan terhadap bakteria. Ia tidak akan memberikan apa-apa tindak balas terhadap virus memandangkan ia tidak mempunyai struktur penting yang menjadi asas kepada fungsi antibiotik tersebut. Kira-kira 90% kes sakit tekak disebabkan oleh virus dan dianggarkan 200 daripada 200 strain virus yang boleh menyebabkan simptom sakit tekak. Namun, apakah yang akan terjadi jika kita tidak menggunakan antibiotik terhadap jangkitan bakteria yang menyebabkan sakit tekak?

Walaupun kurang daripada 10% bakteria sering dikaitkan dengan sakit tekak, kesannya boleh membawa komplikasi kronik yang teruk. Sebagai contoh, salah satu bakteria yang lazim menyebabkan terjadinya simptom sakit tekak adalah bakteria streptokokal. Jika tidak dirawat dengan baik, ia boleh menyebabkan komplikasi demam reumatik. Kajian yang dijalankan pada tahun 1987 oleh sekumpulan doktor telah mendapati bahawa mereka yang dijangkiti oleh bakteria akan baik 16 jam lebih awal daripada mereka yang dijangkiti virus dengan bantuan rawatan antibiotik. Namun, mereka yang dijangkiti virus akan sembuh sepenuhnya dalam tempoh masa 1 minggu sama ada mereka dirawat ataupun tidak.

Dilema yang bermain di fikiran para doktor adalah kerisauan berkenaan dengan populasi bakteria rintang antibiotik. Jika disalahguna, pesakit bakal menghadapi masalah kelak disebabkan oleh populasi bakteria tersebut. Oleh sebab itu, jika simptom sakit tekak ini berlarutan atau ada bukti yang membuatkan ia seperti jangkitan bakteria, ujian darah akan dilakukan. Jika benar ia disebabkan bakteria, antibiotik akan diberikan dan jika tidak, pesakit akan dipantau dari semasa ke semasa.

Penawar semula jadi untuk sakit tekak

Walaupun anda sudah berjumpa dengan doktor atau sudah mengambil ubat untuk sakit tekak tersebut, ia mungkin akan mempengaruhi keselesaan anda untuk melakukan aktiviti harian atau mendapatkan tidur malam yang cukup. Bayangkan, dilema anda ingin batuk namun jika batuk, tekak akan rasa seperti terbakar. Rasa terseksa, bukan?

Di sini kami ingin menyenaraikan beberapa penawar semula jadi yang boleh melegakan sakit tekak anda.

Madu

Menurut kajian yang dijalankan pada tahun 2013 oleh Jull AB, madu mempunyai potensi untuk bertindak sebagai pemulih luka yang berkesan untuk situasi tertentu. Ia mempunyai banyak khasiat dan sering menjadi tumpuan sebagai penawar semula jadi yang berkesan untuk pelbagai jenis simptom penyakit. Selalu kita lihat, ibu bapa menyediakan minuman bermadu untuk anak-anak mereka yang mengalami simptom batuk-batuk. Selepas minum, simptom tersebut beransur-ansur reda. Hebatkan? Fenomena ini turut dibuktikan melalui kajian sains.

Pada tahun 2007, Paul IM telah menerajui sekumpulan pengkaji untuk mengenal pasti jenis rawatan yang efektif dalam menangani simptom batuk malam yang sering menganggu ketenteraman tidur anak-anak. 105 kanak-kanak dan remaja di antara umur 2 ke 18 tahun telah terlibat di dalam kajian tersebut. Dapatan menunjukkan madu lebih berkesan dalam merawat sakit tekak berbanding dengan mereka yang mengambil ubat batuk (
dextromethorphan
) dan sekumpulan kanak-kanak yang tidak diberikan apa-apa rawatan. Ia membantu mengurangkan kekerapan batuk dan menjaga keharmonian fisiologi ketika kanak-kanak tersebut tidur.

Jadi, jika anda mengalami sakit tekak, cubalah madu. Ia berkesan bukan sahaja menurut petua orang tua-tua, malah menurut kajian sains.

Air garam

Tujuan utama untuk berkumur air garam adalah untuk membunuh bakteria yang telah menjangkiti tekak. Ia berkesan dalam melegakan keradangan tekak dan dalam masa yang sama melancarkan aliran lendiran di dalam tekak. Letak garam separuh sudu teh ke dalam air suam dan kumurlah. Ia boleh menurunkan kebengkakan dan mengekalkan kebersihan tekak. Perkara ini perlu diulang 3 jam sekali.

Kajian yang dijalankan oleh Satomura K pada tahun 2005 telah mendapati bahawa, mereka yang berkumur dengan air setiap hari untuk tempoh masa dua bulan mempunyai kadar jangkitan salur pernafasan atas yang rendah berbanding dengan mereka yang tidak berkumur dan mereka yang menggunakan iodin povidon sebagai bahan kumur. Mereka hanya menggunakan air biasa untuk berkumur. Berdasarkan daripada kajian ini, ubat yang dikhususkan untuk berkumur seperti pengkumur mulut
listerine
 dan air garam dapat membantu mengelakkan kejadian jangkitan kuman kesan daripada penjagaan kebersihan mulut yang teliti.

Teh Kamomil (
Chamomile tea
)

Kamomil merupakan salah satu herba yang tertua di dalam dunia perubatan tradisional. Ia sering digunakan bagi mengubati penyakit seperti keradangan, spasme otot, masalah berkaitan haid, insomnia, ulser dan masalah gastrousus. Pelbagai jenis kajian pernah dilakukan untuk mengenal pasti kebaikan kamomil terhadap penyakit-penyakit lain termasuk kanser.

Pada tahun 2011, Janmejai, Eswar dan Sanjay telah menerbitkan artikel di platform penerbitan jurnal Spandidos. Dalam artikel tersebut, mereka menyenaraikan kebaikan kamomil beserta kajian terhadap keberkesanan mereka. Salah satu daripada kebaikan tersebut adalah untuk merawat sakit selesema termasuk sakit tekak. Ini dapat dicapai melalui penghiduan wap kamomil dan minuman tehnya. Herba ini juga dapat membantu memperkuatkan sistem imuniti badan bagi melawan jangkitan mikroorganisma.

Peppermint

Seperti teh kamomil, peppermint juga merupakan salah satu herba yang sering menarik perhatian ahli sains berkaitan dengan kebaikannya terhadap rawatan perubatan. Orang asli di Eropah dan Asia telah menggunakannya untuk beribu tahun lamanya bagi tujuan menyegarkan bau pernafasan dan memperoleh kebaikan kesihatan. Jika anda suka mengunyah gula-gula getah, anda pasti tahu bahawa makanan tersebut mengandungi peppermint. Ia diperbuat daripada mentol yang memberikan rasa kesejukan di dalam mulut jika dikunyah dengan baik.

Mentol juga mempunyai keupayaan untuk mencairkan kahak dan melegakan sakit tekak. Ia bertindak sebagai agen antiradang, antibakteria dan antiviral memberikan ruang kepada tekak untuk beransur pulih dengan kadar yang segera. Jika anda belum pernah mencampurkan daun peppermint bersama dengan minuman teh panas di waktu sarapan, cubalah. Ia akan memberikan kesegaran dan aroma yang mengasyikkan di samping menjaga laluan pernafasan atas daripada sebarang jangkitan.

Fenugreek atau Halba

Jika anda tidak pernah tahu apa itu halba, anda tidak keseorangan. Rempah yang berasal dari Timur Tengah ini agak asing walaupun ia sering digunakan dalam pelbagai resepi masakan. Halba yang digoreng tanpa minyak dapat memberikan aroma yang enak dan kelazatan makanan yang melibatkan penggunaannya tidak dapat diungkapkan dengan kata-kata.

Halba juga bermanfaat dari sudut pandang perubatan. Ini berikutan ia mempunyai sifat antiradang dan boleh digunakan untuk merawat penyakit yang disebabkan oleh jangkitan bakteria serta kulat. Kajian yang dijalankan pada tahun 2018 oleh Sajad Ahmad Wani dan Pradyuman telah mendapati halba mempunyai khasiat yang banyak. Ia mengandungi bahan bioaktif yang mempunyai potensi untuk merawat penyakit kencing manis, masalah kesuburan, kolesterol tinggi dan jangkitan mikroorganisma.

Jika ia dapat dieksploitasi kepada bahan suplemen atau ubat-ubatan, halba mungkin dapat memberikan impak kepada rawatan penyakit-penyakit kronik dan dalam konteks artikel ini, masalah sakit tekak. Namun, bagi mereka yang mengandung, pengambilan halba adalah tidak digalakkan kerana ia boleh mempengaruhi kontraksi uterus.

Akar manis (Licorice root)

Akar manis telah digunakan sebagai penawar bagi sakit tekak sejak dahulu lagi. Apabila bahan kumur yang diperbuat daripada akar manis diberikan kepada pesakit 5 minit sebelum diberikan ubat bius, ia dapat mengurangkan insiden terjadinya fenomena sakit tekak selepas tempoh pembedahan (
postoperative sore throat
).  Ini merupakan dapatan kajian yang dibuat oleh sekumpulan doktor, yang diketuai oleh Agarwal Anil pada tahun 2009. Namun, akar manis ini tidak sepatutnya diambil pada kuantiti yang banyak untuk jangka masa yang panjang.

Menurut laman web,
National Center for Complementary and Integrative Health
, mereka yang berbuat demikian berisiko untuk mendapat hipertensi dan masalah tahap potassium rendah, seterusnya menyebabkan masalah jantung dan otot. Jika anda ingin mengambilnya untuk tujuan merawat sakit tekak, ambillah pada jumlah yang sedikit dan berhenti setelah anda sembuh.

Cuka epal sider (
Apple cider vinegar
)

Banyak kajian telah membuktikan keberkesanan cuka epal sider untuk melawan jangkitan bakteria. Ini sedikit sebanyak disebabkan oleh sifat bahan tersebut yang berasid. Ia mampu untuk mencairkan kahak dan menghalang bakteria daripada terus membiak. Namun, perlu diingatkan bahawa tidak semua individu boleh menahan rasa cuka ini. Jika anda sensitif terhadapnya, adalah lebih baik jika anda tidak menggunakannya langsung. Rujuk doktor sebelum anda mengambilnya sebagai suplemen untuk melegakan sakit tekak.

Bawang putih

Baunya mungkin tidak menyenangkan namun khasiatnya dapat melindungi badan daripada jangkitan bakteria. Bau busuk bawang putih datang daripada satu kompaun yang dipanggil sebagai organosulfur. Ia mempunyai sifat antibakteria semula jadi menjadikan ia satu agen yang sangat bernilai dalam menghindarkan diri daripada jangkitan bakteria.

Kajian pada tahun 2001 yang dijalankan oleh Josling telah membuktikan bahawa penggunaan suplemen yang mengandungi ekstrak bawang putih dapat melindungi diri daripada penyakit selesema. Orang tua-tua kadangkala berpesan jika sakit tekak, hisap bawang putih. Namun, jika anda berbuat demikian, jangan lupa untuk memberus gigi. Ini adalah untuk melindungi gigi anda daripada enzim dan yang paling penting, untuk menghilangkan bau busuk bawang tersebut.

Anak-anak sakit tekak?

Orang dewasa boleh mencuba pelbagai jenis herba yang terbukti berkesan untuk merawat sakit tekak, namun bagaimana pula dengan kanak-kanak? Walaupun, simptom ini seringkali bukan tanda kepada penyakit perubatan yang berbahaya, namun ia merumitkan. Anak kecil kebiasaannya akan terganggu dari tidur dan menangis memberikan tekanan fizikal dan emosi kepada ibu bapa yang ingin berehat. Penting buat anda untuk membawa anak anda berjumpa dengan doktor bagi mendapatkan rawatan lanjut. Namun terdapat beberapa tip yang anda boleh gunakan untuk mengurangkan kesakitan yang dialami oleh si manja.

Pasangkan pelembab udara di dalam bilik anak anda. Lembapan di dalam udara dapat membantu melegakan sakit tekak berbanding dengan jika tiada rawatan diberikan

Galakkan anak anda untuk minum air kosong secukupnya. Hindari minuman sejuk, minuman berjus atau aiskrim kerana ia boleh membuatkan simptom tersebut bertambah teruk

Jika anak anda berusia kurang daripada 1 tahun, jangan beri madu kepadanya. Ini kerana madu mengandungi spora daripada bakteria
Clostridium botulinum
yang boleh menyebabkan keracunan makanan. Jika anda tidak sengaja memberikan makanan tersebut, pantau keadaan kesihatan anak anda. Jika perlu, bawa mereka berjumpa dengan doktor pada kadar segera

Kanak-kanak di bawah usia 5 tahun tidak patut diberikan lozeng yang boleh merawat sakit tekak seperti
Strepsil
dan lain-lain. Pemberiannya akan meningkatkan risiko kanak-kanak tersebut tercekik

Hindari diri anda daripada penyakit ini

Jika anda mengalami simptom tersebut, pakailah topeng mulut pada setiap masa. Ini bagi menghindari penyebaran penyakit tersebut kepada mereka yang sihat. Jika anda sihat, cuba untuk duduk berjauhan daripada mereka yang mengalami simptom tersebut. Elakkan daripada mengambil makanan yang pedas dan jauhkan diri anda daripada sumber asap yang boleh menyebabkan keradangan pada saluran pernafasan anda.

Penawar semula jadi yang telah disenaraikan di atas sepatutnya dijadikan sebagai suplemen dan bukan rawatan utama individu. Jika anda disahkan mempunyai jangkitan bakteria dan diberikan antibiotik, makanlah ubat tersebut mengikut arahan doktor. Sekiranya anda alergi terhadap ubat tersebut, dapatkan nasihat pakar berkenaan dengan langkah seterusnya yang perlu anda ambil. Mereka mungkin akan memberikan ubat lain yang lebih sesuai digunakan oleh anda.
Acetaminophen
 (
paracetamol
) juga merupakan ubat yang efektif dalam merawat sakit tekak. Walaupun sakit tekak kebiasaannya tidak menyebabkan masalah kesihatan yang serius, namun langkah berjaga-jaga perlu diambil kerana komplikasinya boleh mengancam nyawa. Bak kata pepatah “Mencegah lebih elok daripada mengubati”.

Konklusi

Walaupun sakit tekak boleh mendatangkan kesan yang buruk, kebanyakan individu tidak mengambil endah akan perkara tersebut. Jika anda mengalami simptom sakit tekak, kebiasaannya ia tidak akan datang bersendirian. Sakit tekak boleh menjadi manifestasi fizikal untuk pelbagai jenis penyakit. Oleh itu, amat penting buat anda untuk mendapatkan khidmat nasihat dan rawatan daripada pakar agar kesihatan secara menyeluruh dapat dikekalkan pada tahap optimum.

Hello Health Group
 tidak menyediakan nasihat perubatan, diagnosis atau rawatan.


Si Kecil Lambat Bercakap? Ibu, Ini 7 Cara Potty Train Anak Speech Delay, Berkesan!

Semasa anak mula belajar untuk menggunakan bilik air, mereka juga akan mempelajari perbendaharaan kata yang berkaitan dengan latihan tandas atau
potty train
. Tetapi bagaimana cara
potty training
 anak
speech delay,
 ya?

Usah bimbang wahai ibu ayah sekalian, Hello Doktor akan kongsikan cara
potty train
 anak dengan masalah kelewatan pertuturan ini.

Untuk mendapatkan lebih banyak info tentang Keibubapaan, sila dapatkannya
di sini.

Cara
potty training
 anak
speech delay

Latihan
 tandas
 adalah fasa yang harus dilalui oleh
setiap ibu bapa.
 Tetapi adakah proses ini menjadi lebih sukar jika si kecil mempunyai masalah lewat pertuturan?

Seperkara yang perlu anda fahami, latihan tandas bagi
anak dengan kelewatan pertuturan
mungkin berlaku lewat sedikit berbanding kanak-kanak tanpa masalah ini.

Biasanya apabila seorang kanak-kanak belajar menggunakan tandas, dalam masa yang sama mereka turut akan belajar perkataan berkaitan dengan keperluan untuk ke bilik air.

Namun bagi anak dengan
speech delay
, si kecil mungkin tidak dapat memberitahu anda bila mereka perlu ke tandas atau apabila ‘terbabas’ –
kencing di dalam seluar
.

Anak mungkin tidak dapat menyatakan secara lisan, tetapi hakikatnya mereka akan tetap memberitahu anda dengan cara yang tersendiri – menggunakan bahasa isyarat bukan lisan.

Berikut antara cara
potty train
 anak lewat pertuturan yang boleh dijadikan panduan
parents
 di luar sana:

Baca juga:

Gunakan carta penilaian sebagai cara
potty training
 anak
speech delay

Melengkapkan cara penilaian pergerakan usus adalah tip berguna untuk mengetahui sama ada anak bersedia secara fizikal
untuk memulakan latihan tandas
 atau tidak.

Jika anak suka menyampaikan keinginan diri mereka, adalah sukar bagi anda menentukan kesediaan anak untuk
potty training
.

Dengan mengetahui kekerapan mereka
membuang air kecil,
 anda boleh memulakan rutin ke tandas berdasarkan maklumat yang terkumpul.

Jadual tandas

Sediakan jadual untuk anak menggunakan bilik air. Sebagai contoh situasi,
sesudah anak selesai makan dan minum,
 bawa mereka ke bilik selepas 45 minit. Jika tidak berlaku apa-apa, ulang pergi ke tandas selang beberapa minit.

Pastikan anda konsisten dengan jadual yang ditetapkan ini. Sekiranya anak terbabas kencing, bawa mereka ke bilik air secepat mungkin dan cuba pastikan si kecil tetap menghabiskan proses membuang air di dalam tandas.

Ajar anak memakai seluar dalam

Salah satu tip penting dalam cara
potty train
 anak adalah dengan menggalakkan si kecil untuk memakai seluar dalam dan bukannya lampin.

Kedengaran menakutkan, betul tak? Apatah lagi jika si kecil masih belum mampu ke tandas dengan sendiri.

Tetapi percayalah, membiarkan anak terus
memakai lampin
 akan menyebabkan mereka mungkin tidak menyedari telah membuang air kecil.

Jadi jika mereka telah dipakaikan seluar dalam, ia boleh membantu mengaitkan keadaan kencing dalam seluar dengan ketidakselesaan kerana kebasahan yang dirasai.

Cara
potty training
 anak
speech delay
 #Gunakan petunjuk lisan dan visual

Ajari anak untuk menggunakan petunjuk visual seperti foto, lukisan gambar atau imej mahupun tanda, bunyi dan perkataan secara konsisten apabila ingin ke tandas.

Cara ini dapat membantu si kecil mengikuti rutin baharu dan menjadikan mereka lebih mudah untuk diramal.

Penggunaan
 bahasa isyarat
 untuk perkataan dan frasa yang menunjukkan tandas juga boleh membantu mengukuhkan pembelajaran pertuturan mereka.

Persekitaran tandas, penting dalam cara
potty training
anak
 speech delay

Amat penting untuk anak berasa tenang, selesa dan selamat semasa dalam latihan tandas.

Sekiranya anda terus memulakan latihan dengan menggunakan tandas biasa, sediakan
footstool
 dan
children toilet seat
 untuk membantu
anak berasa lebih yakin dan selamat
.

Penggunaan bangku kaki ini akan memberi sokongan tambahan pada kaki, sekali gus membolehkan anak mendapat posisi yang selesa untuk kencing dan membuang air besar.

Pujian buat anak

Terbabas kencing dalam seluar adalah perkara normal untuk berlaku kepada
semua kanak-kanak
 semasa dalam fasa latihan tandas.

Bahkan mungkin anda akan berdepan kes terbabas kencing lebih banyak berbanding ibu bapa lain. Tetapi percayalah, lama-kelamaan anda akan dapat memahami isyarat bukan lisannya.

Paling penting,
jangan memarahi anak
 kerana ia akan memberikan kesan tidak baik kepada proses latihan atau keyakinan dirinya. Perkara yang terjadi bukanlah disengajakan. Sebaliknya, berikan pujian atau kata-kata semangat kepada anak untuk tidak berputus asa.

7. Persediaan diri sendiri

Bukan sahaja anak perlu bersedia untuk memulakan latihan tandas, anda juga perlu mempersiapkan diri. Ini kerana anda perlu mempunyai
kesabaran yang tinggi
 semasa mencuba cara
 potty training
 anak
speech delay
.

Kesimpulan

Fahamilah, proses latihan tandas untuk si kecil
speech delay
 mungkin mengambil masa lebih lama.

Usah gusar jika
usia anak
 juga lebih tua berbanding umur purata kanak-kanak lain semasa memulakan
potty training
. Ini penting untuk memastikan mereka dapat memahami dan mengawal sistem tubuh serta boleh memaklumkan kepada anda keperluan ke tandas.

Cara
potty training
anak
 speech delay
 ini bukan sahaja mengajar si kecil mengenai keperluan ke tandas, tetapi dalam masa yang sama ia juga satu usaha untuk
mengembangkan kemahiran pertuturan
, bahasa dan komunikasinya.

Semoga perkongsian artikel ini membawa manfaat buat anda dan selamat mencuba!


Penyakit Jangkitan Saluran Kencing (UTI): Ini Tanda, Punca & Rawatan Anda Perlu Tahu

Jangkitan saluran kencing (
urinary tract infection
 – UTI) atau dikenali juga dengan nama penyakit air kencing kotor merupakan sejenis jangkitan yang boleh menyebabkan rasa ketidakselesaan pada kawasan alat sulit.

Setiap tahun, kencing kotor merangkumi hampir 8.1 juta lawatan ke hospital atau klinik di seluruh dunia. Hampir 60% wanita dan 12% lelaki berisiko untuk menghidap UTI sekali seumur hidup.

Kencing kotor berlaku pada saluran air kencing. Saluran ini meliputi bahagian buah pinggang, pundi kencing dan juga uretra.

Darah di dalam badan manusia akan melalui proses penapisan di bahagian buah pinggang. Segala bahan buangan akan ditapis dan disimpan di dalam pundi kencing sebagai urin.

Uretra pula ialah saluran yang bertanggungjawab untuk membuang urin daripada pundi kencing keluar daripada badan.

Sebelum meneruskan pembacaan, mari kita kenali apakah jangkitan salur kencing dengan lebih mendalam dan simptom-simptom air kencing kotor.

Untuk mendapatkan lebih banyak info tentang Jangkitan Saluran kencing, sila dapatkannya
di sini.

Apa itu jangkitan saluran kencing?

Jangkitan saluran kencing merupakan sejenis jangkitan yang berlaku di dalam sistem urinari. Ia boleh berlaku pada mana-mana bahagian termasuklah pada uretra, ureter, pundi kencing dan juga buah pinggang.

Antara simptom UTI yang lazim ialah rasa sakit ketika membuang air kecil, kerap pergi ke tandas dan juga rasa sakit pada bahagian pelvis.

Berbanding lelaki, wanita lebih berisiko untuk dijangkiti UTI. Malah, 1 daripada 2 wanita
mempunyai risiko untuk dijangkiti UTI sekali seumur hidup.

Tambah lagi, wanita  juga lebih berisiko untuk mengalami jangkitan saluran kencing lebih daripada sekali.

UTI selalunya berlaku disebabkan oleh jangkitan bakteria. Oleh sebab itu, doktor selalunya akan mengubat jangkitan ini dengan antibiotik.

Bakteria ini akan memasuki bahagian uretra dan pundi kencing lalu menyebabkan inflamasi dan jangkitan.

Walaupun UTI selalunya berlaku hanya pada dua bahagian ini, jangkitan boleh merebak ke bahagian ureter lalu menjangkiti buah pinggang.

Hampir 90% kes infeksi pada bahagian buah pinggang adalah disebabkan oleh sejenis bakteria yang dikenali sebagai E. coli. Bakteria ini selalunya dapat dijumpai di dalam usus manusia.

Jangkitan saluran kencing selalunya akan membuatkan
pesakit rasa sakit dan tidak selesa
. Oleh sebab itu, mencegah UTI adalah lebih baik daripada mengubati.

Simptom jangkitan saluran kencing

Kadangkala, UTI tidak akan menunjukkan sebarang simptom. Namun, antara
 simptom yang lazim adalah:

1. Rasa sakit ketika membuang air kecil.

Individu yang mempunyai jangkitan saluran kencing akan alami iritasi pada kawasan pundi kencing dan juga uretra.  Iritiasi ini akan menyebabkan bahagian bawah abdomen rasa sakit ketika membuang air kecil.

2. Air kencing berwarna keruh, coklat atau berdarah

Selain rasa sakit, jangkitan bakteria yang disebabkan oleh UTI akan membuatkan
air kencing berwarna keruh, coklat ataupun berdarah.

Kadangkala, pesakit akan alami masalah urin berbau busuk pada masa yang sama.

3. Perlu ke tandas berulang kali

Selain itu, pesakit juga mungkin perlu ke tandas berulang kali untuk membuang air kecil. Walaupun rasa terdesak untuk kencing, pesakit pada akhirnya hanya akan membuang air kecil dalam jumlah yang sedikit.

4. Rasa sakit pada bahagian belakang atau bawah abdomen

Jangkitan saluran kencing akan menyebabkan pesakit demam dan alami sakit belakang. Selain itu, jangkitan juga akan menyebabkan rasa loya dan muntah-muntah.

Pesakit yang alami UTI perlu dirawat dengan segera kerana jangkitan tersebut boleh merebak ke bahagian buah pinggang.

Jika ini berlaku, jangkitan tersebut akan merebak pula melalui salur darah dan mungkin mengakibatkan kondisi yang boleh mengancam nyawa.

Jenis-jenis jangkitan saluran kencing

Setiap jenis UTI atau air kencing kotor mempunyai tanda dan simptom yang berbeza, bergantung kepada bahagian apa yang terkesan dengan jangkitan. Sebagai contoh:

1. Cystitis
 (pundi kencing)

Pundi kencing pesakit yang alami
cystitis
 akibat UTI akan rasa sakit kerana mula membengkak dan mengalami iritasi.

Akibatnya, pesakit akan rasa sakit ketika membuang air kecil. Mereka juga perlu ke tandas dengan kerap.

Antara simptom
cystitis
 adalah:

Sakit pada bahagian pelvis

Sakit di sekitar bawah abdomen

Rasa sakit, pedih ketika membuang air

Darah di dalam air kencing

2. Acute pyelonephritis
 (buah pinggang)

Acute pyelonephritis
berlaku apabila bakteria atau virus menjangkiti salah satu atau kedua-dua buah pinggang pesakit.

Jika individu tersebut pernah diserang UTI, pundi kencing akan dijangkiti terlebih dahulu sebelum ia sampai ke bahagian buah pinggang.

Apabila jangkitan telah sampai ke bahagian buah pinggang, kondisi ini boleh membawa maut jika ia tidak dirawat secepat mungkin.

Antara simptom
acute pyelonephritis
:

Sakit pada sisi badan

Demam bersuhu tinggi

Menggeletar dan rasa sejuk

Mual

Muntah-muntah

3. Urethritis
 (uretra)

Urethritis
 merupakan sejenis inflamasi yang berlaku pada kawasan ureta. Jangkitan ini akan membuatkan pesakit rasa pedih ketika membuang air kecil.

Antara simptom urethritis adalah:

Sakit ketika membuang air kecil

Keluar cecair yang tidak dapat dikenal pasti pada kawasan kemaluan

Rawatan dan pencegahan jangkitan saluran kencing

Penyakit air kencing kotor
boleh dirawat menggunakan antibiotik untuk menyembuhkan simptom yang dialami.

Namun, sebagai peringatan, UTI boleh berlaku kali kedua jika pesakit tidak melakukan beberapa jenis perubahan dari segi gaya hidup.

Untuk mengelakkan jangkitan berulang, ada beberapa
langkah pencegahan mudah yang boleh anda lakukan.

Rawatan menggunakan antibiotik

Jika anda merupakan seorang lelaki ataupun wanita yang tidak mengandung, doktor akan memberikan preskripsi antibiotik untuk menyembuhkan jangkitan yang dialami.

Simptom UTI akan mula hilang selepas beberapa hari melakukan rawatan. Pastikan anda menghabiskan antibiotik yang diberikan walaupun anda rasa sudah sembuh daripada jangkitan.

Jika UTI yang dialami sembuh, anda tidak perlukan
ujian urin untuk kali kedua.

Walau bagaimanapun, individu yang mengalami jangkitan yang lebih teruk mungkin perlu mengambil antibiotik dalam tempoh yang lebih lama.

Malah, ada juga yang perlu dihospitalkan selama beberapa hari.

Untuk pengetahuan anda, 20 hingga 40% wanita yang pernah menghidap UTI akan mengalaminya kembali pada masa hadapan.

Lelaki pula lebih sukar untuk menghidap UTI, namun jangkitan boleh berulang jika bakteria tersebut masih berada di dalam prostat.

Individu yang mengalami UTI lebih daripada 3 kali setahun perlu berjumpa dengan doktor untuk pemeriksaan lanjut.

Anda mungkin perlu melakukan ujian lain untuk kenal pasti masalah yang menyebabkan anda sering diserang air kencing kotor.

Kadangkala, pesakit mempunyai kelainan dari segi anatomi yang menyebabkan mereka lebih
berisiko untuk diserang UTI.

Pencegahan penyakit air kencing kotor

Ada beberapa
 langkah yang pesakit boleh ambil untuk mencegah UTI.
Antaranya ialah:

1. Minum banyak air, terutamanya air putih

Individu yang mempunyai UTI digalakkan minum lebih banyak air supaya urin lebih cair. Malah, amalan ini bukan sahaja dapat membantu untuk kekal hidrat, ia juga boleh merendahkan risiko UTI.

Selain itu,
risiko untuk menghidap UTI
 juga dapat dikurangkan kerana bakteria telah disingkirkan dari badan bersama-sama air kencing sebelum jangkitan berlaku.

Cegah air kencing kotor #2. Minum jus kranberi elak jangkitan saluran kencing

Ramai orang yang mendakwa jus kranberi boleh memberikan kelegaan kepada pesakit yang menghidap UTI. Namun, kajian masih lagi tidak mempunyai sebarang bukti yang kukuh untuk menyokong kenyataan ini.

Walau bagaimanapun, tidak salah jika anda ingin amalkan pengambilan jus kranberi. Ia bukan sahaja sedap, malah berkhasiat untuk anda!

3. Jaga kebersihan diri boleh elak air kencing kotor

UTI selalunya boleh dielakkan dengan mengamalkan penjagaan dari segi kebersihan diri, lebih-lebih lagi untuk kaum wanita.

Uretra dalam kalangan wanita lebih pendek berbanding lelaki. Oleh sebab itu, bakteria E. coli lebih mudah untuk masuk dan menjangkiti saluran kencing wanita.

Cara yang paling mudah untuk elakkan jangkitan ialah dengan sentiasa mengelap kemaluan daripada depan ke belakang dan bukannya sebaliknya.

Selain itu, wanita juga perlulah menjaga kebersihan diri sewaktu datang haid. Tukar tuala wanita sekerap mungkin untuk elakkan UTI.

4. Elak air kencing kotor, buang air selepas melakukan hubungan seks

Sentiasa buang air kecil selepas seks untuk mengurangkan risiko air kencing kotor. Amalan ini dapat mengeluarkan bakteria daripada saluran kencing dan mengelakkan sebarang jangkitan pada masa hadapan.

Selain itu, elakkan meruang alat sulit. Amalan ini tidak digalakkan dan mungkin akan menyebabkan anda alami jangkitan yang lebih teruk.

Cukup sekadar membasuh alat sulit dengan air selepas membuang air dan juga melakukan hubungan seks.

5. Tukar kaedah perancang kehamilan anda

Ada wanita yang lebih berisiko untuk mendapat jangkitan UTI setelah mereka menggunakan diafragma sebagai alat perancang kehamilan.

Jika anda rasa ini penyebab UTI yang dialami, berhubunglah dengan doktor secepat mungkin.

6. Gunakan seluar dalam yang longgar untuk elak air kencing kotor

Seluar dalam yang ketat dan diperbuat daripada material yang sukar untuk menyerap peluh akan menggalakkan pertumbuhan bakteria.

Sebagai ganti, cuba gunakan seluar dalam kapas. Ia juga lebih selesa dan tidak murah menyerap lembapan.

Bila saya perlu berjumpa doktor

Jangan berlengah untuk terus berjumpa doktor jika anda alami
simptom UTI seperti pedih ketika membuang air kecil, sakit pada bahagian abdomen dan ada darah di dalam air kencing.

Selain itu, jika anda demam, rasa sakit pada sisi abdomen dan alami cirit birit, pastikan anda berjumpa doktor dengan segera. Simptom tersebut merupakan
tanda jangkitan pada buah pinggang dan boleh membawa maut jika tidak dirawat dengan serta-merta.

Doktor mungkin akan bertanya mengenai simptom yang dialami dan mengambil sampel urin untuk mengesahkan pesakit menghidap UTI atau air kencing kotor.

Untuk UTI yang kerap berulang pula, doktor mungkin akan memberi preskripsi ubat antibiotik untuk tempoh masa yang lebih lama.

Jika anda berada di rumah dan ingin melegakan ketidakselesaan yang dialami, anda boleh mengambil paracetamol sebelum berjumpa doktor.

Selain itu, anda juga perlu rehat dan minum air dengan banyak. Ini dapat membantu badan untuk menyingkirkan kuman daripada alat sulit dengan lebih cepat. Selain itu, elakkan melakukan hubungan seks sehinggalah simptom mulai hilang.

UTI bukan sejenis STD. Oleh sebab itu, ia tidak boleh menjangkiti pasangan anda. Walau bagaimanapun, seks akan jadi menyakitkan untuk penghidap penyakit air kencing kotor.

Kesimpulan

Air kencing kotor merupakan penyakit yang lazim berlaku. Jika anda alami
simptom-simptom UTI
, jangan panik dan berjumpalah dengan doktor secepat mungkin.

Terangkan kepada doktor mengenai simptom anda dengan jelas. Jangan malu untuk menjawab soalan-soalan yang ditanya kepada anda lebih-lebih lagi jika seks merupakan salah satu
penyebab UTI yang dialami.

Individu yang mempunyai UTI atau air kencing kotor dengan kerap boleh hidup dengan selesa jika mereka berada di bawah program pengambilan antibiotik. Doktor akan memberi preskripsi berupa ubat antibiotik dalam amaun yang sedikit untuk mengelakkan jangkitan daripada berulang kembali.


Tip Bersukan Dengan Selamat

Bersukan merupakan amalan gaya hidup yang sangat penting untuk mengekalkan kesihatan tubuh. Selain pemakanan sihat, aktiviti fizikal memainkan peranan besar dalam memastikan keseimbangan antara kalori yang diambil dan dibakar setiap hari, di samping meningkatkan kesihatan jantung, otot, dan sendi.

Antara perkara penting yang perlu diberikan perhatian semasa bersukan ialah aspek keselamatan. Jangan sampai niat anda untuk kekal sihat terganggu dengan risiko kecederaan yang berlaku semasa bersukan.

Ikuti tip berikut untuk kekal selamat semasa melakukan aktiviti fizikal.

1. Menggunakan pakaian yang sesuai

Pastikan pakaian anda termasuk baju, seluar, dan kasut sesuai dengan aktiviti yang dilakukan.

Jika berjoging, sebaiknya gunakan kasut larian (
running shoe
) dengan saiz yang sesuai, tidak terlalu longgar atau ketat. Kasut larian membantu menyerap tekanan semasa berlari, mengurangkan tekanan ke atas kaki dan mengelakkan kecederaan seperti kekejangan dan terseliuh.

Dalam sukan lain, kenakan kasut dan pakaian bersesuaian.

2. Persekitaran dan waktu yang selamat

Cari tempat yang selamat, sebolehnya memang direka khas untuk sukan tersebut. Jika anda membuat gimnasium sendiri di rumah, pastikan semua peralatan disusun dengan rapi untuk mengelakkan kecederaan tidak diingini berlaku.

Selain itu, pilih waktu yang sesuai di waktu pagi atau petang. Jika ingin bersukan di waktu malam, pastikan kawasan tersebut tidak terlalu sunyi.

3. Kekerapan dan intensiti mengikut kesesuaian diri

Jika anda baru ingin bermula, jangan memaksa diri melakukan sukan yang berat seperti berjoging 5 kilometer atau mengangkat berat 10 kilogram. Mulakan dengan sedikit dan lakukan peningkatan secara berperingkat. Badan anda akan terkejut jika dilakukan secara drastik. Otot anda juga berisiko mengalami kecederaan sehingga membuatkan anda tidak boleh meneruskan aktiviti fizikal di masa akan datang.

Pastikan
slow and steady
!

4. Ikut nasihat doktor

Jika anda mengalami kecederaan, sila patuh kepada arahan doktor. Elakkan memaksa diri untuk terus bersukan dalam tempoh pemulihan, terutamanya melibatkan pembedahan seperti urat kaki koyak. Silap haribulan, kecederaan tersebut bertambah buruk.

Apa pun anda lakukan, keselamatan mesti diutamakan!


Rawatan Untuk Kemurungan

Kemurungan adalah satu isu serius dalam kalangan semua peringkat usia. Mari belajar pilihan rawatan untuk kemurungan untuk lelaki, wanita dan individu lebih berusia serta masalah yang mungkin berlaku.

Terapi untuk kemurungan

Bercakap dengan terapi terlatih adalah satu kaedah rawatan terbaik. Sesetengah individu memilih untuk menjalani terapi selama beberapa bulan untuk mengendali beberapa isu utama yang dihadapi. Terdapat juga individu yang merasakan terapi seperti ini adalah baik untuk diteruskan selama bertahun – untuk mengatasi masalah yang lebih besar. Pilihan terletak di tangan anda dan ahli terapi anda. Berikut adalah beberapa jenis terapi:

Terapi tingkah laku kognitif – membantu melihat bagaimana tingkah laku dan cara anda berfikir memainkan peranan dalam kemurungan yang dihadapi. Ahli terapi akan membantu untuk merubah beberapa corak yang tidak sihat.

Terapi interpersonal – memfokuskan kepada hubungan anda dengan individu lain dan bagaimana ia mempengaruhi anda. Melalui terapi ini juga, ahli terapi akan membantu menentukan dan mengubah tabiat yang tidak sihat.

Terapi penyelesaian masalah – menumpukan kepada masalah khusus yang anda hadapi dan membantu anda mencari penyelesaian.

Ubatan untuk kemurungan

Ubatan adalah rawatan utama lain untuk merawat kemurungan. Jika satu ubatan antidepresen tidak berfun, anda mungkin akan diminta untuk mencuba ubatan yang serupa atau berbeza. Doktor akan mengubah dos untuk anda. Dalam sesetengah kes, doktor mungkin akan mengesyorkan anda untuk mengambil lebih daripada satu ubat untuk kemurungan anda. Kini terdapat banyak antidepresen yang boleh dipilih oleh doktor, termasuk:

Selective serotonin reuptake inhibitors (SSRIs).
Ubat-ubatan adalah termasuk:

Celexa® (citalopram);

Lexapro® (escitalopram);

Paxil® (paroxetine);

Prozac® (fluoxetine);

Zoloft® (sertraline).

Antidepresen serotonergik
 lain, termasuk:

Brintellix® (vortioxetine);

Viibryd® (vilazodone).

Serotonin
dan
 norepinephrine reuptake inhibitors (SNRIs)
. Antara ubatannya adalah:

Cymbalta® (duloxetine);

Effexor® ( venlafaxine);

Fetzima® (levomilnacipran);

Pristiq®;

Khedezla® ( desvenlafaxine).

Antidepresen Tricyclic (TCAs)
dan
monoamine oxidase inhibitors (MAOIs)
. Ini adalah antara ubatan pertama yang digunakan untuk merawat kemurungan. TCA adalah termasuk:

Amitriptyline (Elavil®);

Desipramine (Norpramin®);

Doxepin (Adapin®, Sinequan®);

Imipramine (Tofranil®);

Nortriptyline (Aventyl®, Pamelor®);

Protriptyline (Vivactil®).

Ubatan antidepresen
lain:

Bupropion ( Wellbutrin®, Aplenzin®);

Mirtazapine ( Remeron®).

Tip untuk mengendalikan kemurungan

Untuk pulih, anda harus memainkan peranan aktif dalam rawatan walaupun anda adalah pesakit. Anda harus berkerjasama dengan doktor sebagai satu pasukan. Anda mungkin akan merasa tidak ada kepentingan untuk anda memainkan peranan aktif, malahan, anda mungkin meragui sama ada rawatan tersebut akan membantu atau tidak. Tetapi, paksa diri anda. Kemurungan boleh menyebabkan anda merasai tidak berdaya. Menjalani rawatan adalah salah satu cara untuk mewujudkan kawalan ke atas diri anda sendiri.

Berikut adalah beberapa tip:

Kekal dengan rawatan

Ambil ubatan seperti yang ditetapkan

Jangan berhenti mengambil ubat tanpa keizinan doktor

Ubah gaya kehidupan

Kurangkan tekanan di rumah dan tempat kerja

Berlaku jujur

Terbuka untuk menerima idea baru

Jangan berputus asa

Hello Health Group
 tidak memberikan nasihat, diagnosis atau rawatan perubatan.


Rogol: Kesannya Terhadap Fizikal dan Mental Mangsa

Impak kesan rogol melibatkan aspek fizikal dan mental. Sesiapa sahaja boleh menjadi mangsa serangan seksual ini tanpa mengira
jantina
 mahupun status perkahwinan.

Dalam erti kata yang lain, kejadian rogol dan serangan seksual sudah menjadi semakin tidak terkawal di dunia ini.

Untuk mendapatkan lebih banyak info tentang Kesihatan Mental, sila dapatkannya
 di sini.

Definisi rogol

Rogol boleh dirujuk sebagai perlakuan atau aktiviti seksual tanpa rela, secara paksa atau dengan ugutan yang boleh membawa kecederaan dan bertentangan dengan keinginan atau kerelaan seseorang individu.

Rogol adalah
serangan seksual
yang melibatkan penembusan vagina, anus atau mulut) atau kesalahan seksual lain seperti mencium, meraba atau mengintai.

 Ia dianggap aktiviti seksual yang menyalahi undang-undang Malaysia di bawah Akta 375 Kanun Keseksaan.

Apa kesan rogol terhadap mangsa?

Rogol atau perkosaan adalah jenayah yang akan meninggalkan mangsa dengan banyak kecederaan fizikal dan
psikologi
 yang serius.

Berikut merupakan kesan-kesannya terhadap kehidupan mangsa:

Kesan rogol terhadap fizikal mangsa

Rogol boleh menjejaskan tubuh mangsa secara fizikal kerana perogol mungkin menggunakan
keganasan seksual.
 Mangsa mungkin memerlukan perhatian perubatan untuk memulihkan masalah ini.

Kesan fizikal tersebut termasuklah:

Mangsa mengalami penembusan yang menyakitkan. Kesakitan boleh menjadi ketara dan boleh dirasai semasa dan selepas perkosaan.

Mangsa mengalami
jangkitan urin.

Mangsa boleh hamil. Ramai mangsa mungkin tidak mahu menjaga bayi berkenaan kerana ia mengingatkan mereka tentang peristiwa traumatik.

Mangsa boleh mendapat jangkitan seksual seperti HIV,
gonorrhea, chlamydia
, hepatitis B. Kondisi-kondisi ini adalah sukar untuk dirawat.

Mangsa mungkin mengalami kesukaran berjalan atau
mengalami patah tulang.

Baca juga:

Kesan rogol terhadap mental mangsa

Selepas perkosaan, kesihatan mental dan emosi mangsa juga boleh merosot dengan ketara.

#1. Malu dan serba salah

Kerana masyarakat cenderung menyalahkan mangsa, walaupun mangsa tidak melakukan apa-apa yang salah, mereka mungkin berasa bersalah.

Walaupun mangsa tahu ia bukan kesalahan mereka, mereka masih boleh berasa bersalah. Mereka percaya bahawa mereka membenarkan perogol menyerang mereka secara seksual.

Terdapat kes-kes apabila rasa malu membuatkan mangsa memutuskan untuk diam.

Mangsa tidak menceritakan kisah mereka kepada polis, sehingga
pemerkosa
 akan terus melakukan kegiatan jenayah ini tanpa apa-apa hukuman.

#2. Hilang kawalan

Selepas kejadian itu, mangsa
kehilangan keyakinannya
.

Mereka berfikir bahawa mereka tidak berkuasa, tidak berguna, dan tidak dapat mengawal hidup mereka apabila membiarkan perkosaan berlaku.

Oleh itu, mereka mungkin tidak dapat mengawal perasaan, pemikiran dan tingkah laku mereka dan jatuh ke keadaan kejutan atau perasaan kaku.

Kesan rogol terhadap mangsa #3. Ketakutan

Mangsa kekal rasa takut bahawa pemerkosa itu akan kembali dan mereka menderita akan diperkosa lagi.

Selain itu, mereka takut bahawa orang lain akan mengetahui mengenai kejadian itu dan memandang rendah terhadap mereka.

Di samping itu, mangsa berasa takut di tempat di mana mereka
dirogol.

#4. Kemarahan

Kemarahan
 adalah reaksi biasa terhadap peristiwa traumatik.

Kemarahan dapat membantu mangsa merasakan mereka semakin kuat. Mangsa mungkin marah dengan pemerkosa, dengan diri mereka sendiri atau dengan orang yang ingin membantu mereka.

Kadang-kadang, kemarahan boleh menyebabkan tindakan jenayah seperti membunuh perogol.

#5. Ketidakpercayaan

Mangsa mungkin kehilangan kepercayaan mereka pada seseorang dan dalam kehidupan, memikirkan setiap orang boleh menjadi seorang yang tidak baik sama ada mereka adalah kenalan sendiri atau orang asing.

#6. Tertanya-tanya

Mangsa mungkin tertanya-tanya mengapa pemerkosa memilih mereka.

Kenapa mereka perlu mengalaminya? Kenapa pemerkosa tidak memilih orang lain?

Ini adalah tindak balas semula jadi kerana mangsa tahu bahawa hanya sebilangan orang yang menderita masalah ini.

Dalam erti kata yang lain, terdapat banyak kesan rogol yang teruk terhadap fizikal dan
mental mangsa
.

Oleh itu, mangsa  perlu diberi perhatian yang lebih agar fizikal dan mental mereka tidak terjejas.

Rogol dalam perkahwinan

Sebenarnya, kita sendiri mungkin tidak tahu jika individu yang rapat dengan kita pernah atau sedang menjadi mangsa rogol dan serangan seksual.

 Ini kerana mereka mungkin mahu menyorokkannya daripada pengetahuan individu lain kerana malu dengan keadaan mereka.

Kadangkala, mangsa rogol sendiri adalah individu yang anda tidak sangka.

Sebagai
contoh kes rogol,
 mangsa rogol yang sudah berkahwin. Ya, anda perlu tahu bahawa wujud juga kejadian rogol dalam perkahwinan yang sudah dianggap sebagai sesuatu yang normal kini.

Rogol dalam perkahwinan pula adalah perhubungan seksual yang dilakukan tanpa kerelaan seseorang pasangan.

Isu ini bukanlah satu isu baru, malah perbuatan seksual rogol
dalam perkahwinan
 ini telah diharamkan di hampir 50 buah negara, antaranya Britain, Amerika Syarikat dan Nepal.

Sebagai seorang wanita, ikatan perkahwinan bukan bermakna hak anda boleh ‘dipijak’ sewenang-wenangnya.

Anda berhak untuk mempertahankan hak anda jika anda merasakan anda tidak layak diperlakukan sedemikian. Pelbagai agensi sedia membantu jika anda memerlukan bantuan.

Konklusi

Konklusinya,
perbuatan rogol
 tidak kira dalam perkahwinan atau tidak sememangnya akan mendatangkan pelbagai kesan-kesan yang negatif.

Kesan rogol ini pula akan menjejaskan fizikal serta mental mangsa dalam jangka masa yang panjang.

Isu ini perlu dipandang lebih serius oleh pelbagai pihak.

Sebagai individu, sentiasa peka dengan individu di sekeliling anda yang anda rasa mungkin pernah atau sedang menghadapi masalah ini. Jika ya, segera hulurkan bantuan kepada mereka.


Apakah Itu Empat Tahap Sirosis Hati?

Gambaran umum

Sirosis hati adalah keadaan di mana tisu hati bertambah buruk secara beransur-ansur. Tisu parut yang tidak berfungsi, sebagai akibat kerosakan kronik, akan mengambil tempat tisu hati yang berfungsi. Berdasarkan kepada tahap kerosakannya, kita boleh menghuraikan bagaimana sirosis berkembang dalam empat peringkat yang berbeza. Menurut
‘Centers for Disease Control and Prevention’
, lebih 30,000 kematian disebabkan oleh penyakit hati tahap lanjut di Amerika Syarikat setiap tahun.

Tahap 1

Pada peringkat pertama sirosis, biasanya terdapat keradangan, berbeza dengan pembengkakan biasa, proses ini dihadiri oleh sel imun penggalak keradangan, serta terdapat beberapa tisu hati yang rosak. Selain itu, beberapa tisu penghubung
(connective tissue)
 yang tidak normal juga boleh berkembang. Kedua-dua unsur ini, keradangan dan pertumbuhan tisu penghubung yang tidak normal, akan terkurung memenuhi kawasan portal hati. Kawasan portal hati ini adalah kawasan yang mengelilingi arteri hepatik besar, vena dan saluran hempedu. Di sini darah dan cecair akan masuk dan keluar dari hati.

Tahap 2

Pada tahap kedua sirosis, keradangan juga merupakan salah satu ciri khas, tetapi fibrosisis mula berlaku, sebagai penggantian tisu hati yang sihat untuk tisu parut. Pada peringkat ini, simptom tidak wujud kerana keupayaan tisu hati yang normal untuk mengimbangi tisu parut yang tidak berfungsi yang mula terbentuk. Walau bagaimanapun, penggantian tisu hati normal dengan tisu parut adalah transformasi kekal kerana tisu parut tidak boleh kembali menjadi tisu hati berfungsi normal.

Tahap 3

Apabila sirosis berkembang, pemusnahan hati menjadi lebih serius. Semasa tahap ketiga sirosis, fibrosis berkembang menjadi “jambatan” dan dipanggil
bridging fibrosis
. Oleh kerana ‘jambatan’ ini, perhubungan saluran tidak normal antara arteri hepatik, vena, dan beberapa saluran akan terbentuk, yang akan mengakibatkan aliran darah yang tidak normal dan seterusnya menyebabkan peningkatan tekanan darah di dalam hati. Tekanan darah meningkat dipanggil hipertensi hepatik. Keadaan ini akan menyebabkan pertambahan kerosakan hati.

Tahap 4

Tahap empat dikenali sebagai peringkat yang paling tinggi, dan ditambah dengan perkembangan tisu parut telah membuat menular ke tahap di mana ia (hati) berfungsi dengan tidak normal. Sementara itu peringkat terakhir ini tidak biasanya dikaitkan dengan simptom, namun terdapat banyak gejala-gejala semasa sirosis peringkat lanjut.Gejala-gejala ini termasuklah:

Pendarahan dalam saluran penghadaman.

Mengeringkan mata dan kulit (penyakit kuning).

Kesan mental: mengantuk yang tidak normal, peningkatan cecair di dalam badan anda, kekeliruan, dan percakapan tidak jelas.

Edema

Kegatalan kulit yang teruk yang tidak dapat dijelaskan.

Hati adalah organ yang sangat penting bagi tubuh kita. Organ penting ini menjalankan sejumlah besar fungsi dalam badan tanpanya kita tidak mampu bertahan hidup. Dengan bantuan fungsi hati yang sesuai, sistem tubuh boleh berfungsi dalam keadaan yang optimum. Atas sebab ini, menjaga hati adalah sangat penting di luar langkah untuk mencegah kerosakan yang serius.


Penghidap Diabetes Perlu Kekalkan Berat Seimbang! Ikut 5 Tip Ini

Bagi pesakit diabetes, mereka bukan sahaja perlu menjaga
aspek pemakanan
, tetapi dalam masa sama harus memastikan
berat badan seimbang
. Jadi, ada ke cara kekalkan berat badan yang boleh diamalkan?

Untuk mendapatkan lebih banyak info tentang Kencing Manis sila dapatkannya
di sini.

Berat badan sihat untuk pesakit diabetes

Apabila anda
menghidap kencing manis
, berupaya mengekalkan berat badan sihat mempunyai banyak manfaatnya, seperti:

Membantu melindungi
tekanan darah
 dan
kolesterol

Mengurangkan risiko mengalami masalah serius berkaitan mata, kaki dan jantung

Bahkan, ia juga membantu pesakit berasa dan tampak lebih sihat.

Amnya untuk
mengurangkan berat
 boleh menjadi perkara yang sukar, tetapi mengekalkan berat seimbang adalah sesuatu yang lebih sukar. Ini kerana ia adalah normal untuk berat badan naik dan turun.

Namun dengan perancangan dan sokongan yang betul, anda boleh melakukannya.

Cara kekalkan berat badan: Turun atau naikkan berat

Sekiranya anda perlu menurunkan berat, sebaiknya fokus untuk mengambil makanan seperti:

Makanan protein tanpa lemak

Makanan tinggi serat

Kurangkan pengambilan karbohidrat diproses

Perbanyakkan buah-buahan dan sayuran

Pengambilan produk tenusu rendah lemak

Pengambilan lemak berasaskan sayuran sihat seperti avokado, kacang, minyak kanola atau minyak zaitun

Baca juga:

Seorang pesakit diabetes juga harus mengawal
pengambilan karbohidrat
. Berundinglah dengan doktor atau pakar pemakanan untuk mengetahui jumlah saranan harian untuk makanan dan snek.

Secara amnya, wanita harus menyasarkan kira-kira 45 gram karbohidrat bagi setiap hidangan. Manakala anggaran saranan untuk lelaki adalah 60 gram.

Sebaiknya, ia harus datang daripada sumber makanan karbohidrat kompleks, buah-buahan dan sayuran.

Bagi mereka yang mengalami masalah kurang berat badan atau berdepan kesukaran dengan selera makan, adalah penting untuk mengambil makanan yang digemari berbanding menjadi terlalu ketat dalam aspek pemakanan.

Cara kekalkan berat badan bagi individu dengan diabetes

Sudah tentu asas untuk mengekalkan berat adalah untuk makan secara sihat,
kawal saiz hidangan
 dan banyakkan bergerak.

Berikut antara beberapa petua dan cara mengekalkan berat badan sihat apabila menghidap diabetes:

Makan dengan baik

Selepas berjaya menyingkirkan berat berlebihan, idea yang baik adalah untuk menentukan jumlah pengambilan kalori harian.

Kebanyakan individu memerlukan kurang daripada jumlah yang disyorkan – 2,500 kalori bagi lelaki dan 2,000 kalori bagi wanita dalam sehari – bagi mengekalkan berat badan seimbang dan sihat.

Bagi pesakit diabetes, anda boleh meminta doktor menentukan jumlah kalori yang diperlukan sekiranya tidak pasti.

Sebaik sahaja anda sudah mengamalkan pemakanan yang baik dan seimbang, terdapat sesetengah makanan mungkin diambil secara berulang. Jadi anda boleh mengolahnya dengan
beberapa resipi
 baharu bagi mengekalkan motivasi diri.

Perhatikan berat dan saiz pinggang, cara kekalkan berat badan

Biasakan untuk mengukur pinggang dan menimbang berat dengan kerap. Ia membolehkan anda memantau dengan teliti sebarang perubahan diri.

Anda juga boleh mengukur
indeks jisim badan (BMI)
 dengan menggunakan
kalkulator Hello Doktor
 ini.

Saiz pinggang yang sihat adalah bergantung kepada jantina dan etnik anda.

Cara kekalkan berat badan #Merancang ke hadapan dan buat catatan

Merancang lebih awal tentang menu makanan anda merupakan perkara yang terbaik buat pesakit diabetes.

Antara contoh situasinya adalah, sekiranya anda lewat pulang dari kerja dan tidak mempunyai masa memasak, anda boleh menyediakan salad bersama sekeping daging yang dimasak untuk
hidangan sihat
.

Catatkan matlamat anda untuk seminggu serta kemajuan yang dicapai setiap minggu. Menetapkan matlamat dan membaca semula apa yang ditulis akan membantu anda terus bermotivasi.

Kekal aktif

Sekiranya bergerak aktif dapat membantu anda menurunkan berat, maka
teruskan aktif
 dan jadikannya sebagai sebahagian rutin harian sebagai cara kekalkan berat badan.

Sekiranya baru bermula, cuba berjalan lebih banyak dan tingkatkan intensiti aktiviti secara beransur-ansur.

Pelbagai aktiviti boleh anda lakukan bermula daripada berjalan kaki ke berenang, paling penting pastikan ia aktiviti yang sesuai dengan diri.

Tambahkan beberapa aktiviti baharu jika anda berasa bosan dengan apa yang dilakukan setiap hari – di sinilah anda diuji untuk kekal melakukannya atau berhenti di tengah jalan.

Sebaiknya sebelum memulakan sebarang aktiviti fizikal baharu, berundinglah dengan doktor atau pakar. Ini penting untuk memastikan anda mempunyai semua maklumat yang diperlukan bagi mengelakkan daripada
menjejaskan kencing manis
.

Ini terutamanya jika anda merawat diabetes menggunakan insulin atau ubat diabetes tertentu seperti sulfonilurea, kerana menjadi lebih aktif boleh meningkatkan risiko hipo.

Mendapatkan dan memberikan sokongan pada pesakit diabetes

Apabila berjaya mencapai dan mengekalkan berat badan seimbang, mungkin anda boleh berkongsikan petua dan tip kepada
penghidap diabetes
 lain.

Sekiranya anda mempunyai masalah dengan cara kekalkan berat badan, berbincanglah dengan doktor anda untuk mendapatkan jalan penyelesaian terbaik.

Jika terdapat sebarang keraguan atau pertanyaan mengenai tahap kesihatan diabetes dan cara mengawal berat badan, berjumpalah dengan doktor.


Ini 6 Cara Untuk Hentikan Pendarahan Di Rumah, Namun Hanya Sesuai Untuk Luka Kecil Saja

Kemalangan boleh berlaku di mana-mana sahaja. Namun, sewaktu menunggu pertolongan tiba, apakah yang boleh anda lakukan sebagai cara menghentikan pendarahan jika berlaku kemalangan? Ini cara hentikan darah yang boleh dilakukan.

Kenapa perlu hentikan darah jika berlaku kecederaan?

Sekiranya anda terjumpa seseorang yang mengalami kecederaan dan pendarahan, berikan pertolongan dengan menghentikan darah yang keluar terlebih dahulu.

Jika darah keluar tanpa henti atau dengan jumlah yang terlalu banyak
, ia boleh membahayakan nyawa individu tersebut.

Oleh sebab itu, adalah sangat penting untuk menghentikan pendarahan tersebut terlebih dahulu.

Bagaimanakah cara yang tepat untuk menghentikan pendarahan?

Cara menghentikan pendarahan 1: Letakkan tekanan dan tinggikan kawasan tercedera

Apabila berlaku kecederaan yang menyebabkan pendarahan, perkara pertama yang anda perlu lakukan adalah mengenakan tekanan pada bahagian yang tercedera.

Gunakan sebarang kain yang bersih ketika mengenakan tekanan ini.
Tekanan ini bertujuan menghentikan pendarahan dengan menggalakkan pembekuan darah pada kawasan yang tercedera.

Selain itu, anda juga perlu meninggikan kawasan yang tercedera daripada jantung. Cara menghentikan pendarahan ini boleh mengurangkan aliran darah ke kawasan yang tercedera.

Jika kecederaan berlaku pada tangan, maka tinggikan tangan daripada kepala. Jika kecederaan berlaku pada kaki, anda boleh berbaring, dan tinggikan kaki anda lebih daripada paras dada.

Cara hentikan darah 2: Gunakan ais atau pek ais

Penggunaan ais juga membantu dan sebagai cara hentikan pendarahan yang keluar
kerana ais boleh mempercepatkan pembekuan darah.

Selain itu, ais juga boleh membantu mengurangkan pembengkakan yang berlaku. Balutkan ais dengan kain, dan letakkan pada kawasan luka yang mengalami pendarahan.

Untuk lebih mudah, anda juga boleh menggunakan pek ais yang lebih bersih dan mudah untuk digunakan.

Kebanyakan pek ais diperbuat daripada gel yang akan membeku apabila diletakkan di dalam peti sejuk beku.

Ia lebih sesuai digunakan ketika pergi melancong kerana ia tidak menggunakan ais dan tidak menyebabkan pencairan.

Cara menghentikan pendarahan 3: Gunakan teh

Guna teh untuk hentikan pendarahan? Ya, teh biasa digunakan sebagai cara untuk menghentikan pendarahan selepas rawatan gigi.

Teh mengandungi tanin, sejenis bahan organik dengan warna kekuningan atau kecoklatan yang mempunyai rasa pahit
.
Tanin dikatakan boleh membantu membekukan darah.

Untuk menghentikan darah, anda boleh menggunakan uncang teh hitam atau teh hijau yang basah.

Kemudian, balutkannya dengan menggunakan kain kasa dan letakkannya pada kawasan yang tercedera selama lebih kurang 30 minit.

Cara hentikan darah 4: Gunakan jeli petroleum

Jeli petroleum seringkali digunakan bagi tujuan melembapkan kulit dan mengelakkan kekeringan kulit. Namun, ia juga boleh digunakan untuk menghentikan pendarahan.

Ia hanya sesuai digunakan bagi keadaan luka yang kecil sahaja. Lap kawasan yang tercedera dengan bersih sebelum menyapu jeli petroleum.

Selepas darah sudah berhenti, lap sisa jeli petroleum yang ada pada bahagian luka.

Cara menghentikan pendarahan 5: Cecair kumur atau cecair pencuci mulut

Cecair kumur yang kerap anda gunakan untuk menyegarkan mulut juga boleh digunakan untuk menghentikan pendarahan jika ia berlaku di dalam mulut.

Alkohol yang terdapat dalam cecair kumur boleh membantu membekukan darah dengan pantas.

Selain itu, kandungan asid aminokaproik yang terdapat dalam cecair kumur juga boleh membantu mengurangkan pendarahan yang disebabkan oleh rawatan gigi.

Namun, jangan berkumur dengan menggunakan cecair ini bagi menghentikan pendarahan dalam mulut.

Berkumur hanya akan membuatkan pembekuan darah tidak terbentuk atau mencair semula.

Kesimpulan

Kesemua tip dan cara hentikan darah yang dinyatakan di atas ini hanya sesuai untuk luka kecil dan pendarahan mulut sahaja.

Bagi luka pendarahan yang lebih besar dan dalam, anda dinasihatkan untuk terus mendapatkan bantuan kecemasan dengan menghubungi ambulans.

Ini kerana, pendarahan yang terlalu banyak tidak boleh dirawat dengan menggunakan kaedah-kaedah yang dinyatakan seperti di atas.


5 Cara Mudah Gigi Kekal Sihat

Anda perlu sentiasa menjaga kebersihan gigi kerana kebersihan mulut yang lemah dikaitkan dengan penyakit kencing manis, penyakit jantung, komplikasi kehamilan, kehilangan gigi, penyakit gusi, dan sebagainya. Manakala, orang yang menjaga kebersihan mulut akan berasa lebih lebih yakin dan membuat kesan pertama yang kuat ke atas orang lain dengan senyuman yang bagus, gigi putih, dan nafas segar. Tetapi bagaimana untuk menjaga gigi anda sihat dengan mudah apabila memberus dua kali dan menggunakan flos sekurang-kurangnya sekali sehari tidak cukup? Menyegarkan kembali kesihatan mulut anda dengan lima tabiat penting untuk kesihatan gigi yang sangat baik.

Menjaga berus gigi

Menjaga berus gigi anda adalah sama pentingnya dengan memilih yang paling selesa untuk anda. Jangan sekali-kali mengabaikan berus gigi kerana ia adalah persekitaran yang sempurna untuk bakteria untuk kekal dan berkembang. Selepas memberus gigi anda, anda perlu ingat untuk membilasnya dengan air, kemudian menyimpannya di ruang terbuka. Dengan bulu dalam kedudukan tegak, anda tidak perlu bimbang tentang mikroorganisma berbahaya kerana banyak aliran udara boleh memastikan berus anda kering sepanjang hari.

Menurut The American Dental Association, orang dewasa perlu menggantikan berus gigi lama dengan yang baru setiap tiga bulan. Manakala ibu bapa perlu menukar berus anak-anak mereka lebih awal. Walau bagaimanapun, jika bulu berserabut danhaus sebelum tempoh tiga bulan, anda boleh menggunakan yang baru serta-merta. Yang lama tidak berkesan dan berguna lagi.

Menggunakan fluorida

Fluorida bukan sahaja baik untuk kanak-kanak tetapi ia juga perlu untuk orang dewasa. Fluorida ialah mineral semula jadi yang boleh membuat enamel gigi anda lebih kuat dan lebih keras, serta mengurangkan risiko serangan gigi. Fluorida boleh didapati dalam ubat gigi anda, beberapa jenis ubat, air paip dan rawatan pergigian yang disediakan oleh doktor gigi anda.

Memberus lidah dan bahagian dalam pipi

Lidah dan pipi anda adalah dua tempat yang bersentuhan dengan makanan, selain gigi dan gusi, jadi gula dan asid boleh melekat pada permukaan. Memberus lidah dan pipi anda selepas  pembersihan gigi baik dalam memerangi bakteria di dalam mulut anda, menjaga gigi yang sihat dan mengelakkan nafas berbau. Anda harus cuba menggunakan pembersih pipi dan lidah sebagai tabiat selepas memberus gigi.

Elakkan minuman bergula

Seperti makanan, minuman boleh memberi kesan kepada kesihatan mulut anda. Minuman seperti minuman ringan, minuman tenaga, dan jus bergula mengandungi banyak gula atau gula tiruan yang tidak baik untuk gigi anda. Anda boleh mengalami kerosakan gigi, sakit gigi dan kemudian kehilangan gigi jika anda terus  “lupa” untuk berus atau bilas mulut anda selepas minum. Daripada jenis cecair buruk, anda patut mengambil lebih banyak air, susu dan jus segar untuk kesihatan yang lebih baik, senyuman yang bagus dan cahaya kulit.

Jumpa doktor gigi dengan kerap

Doktor gigi anda dan pakar pergigian yang akan membantu penjagaan gigi. Jangan tunggu sehingga anda ada kerosakan gigi, anda perlu berjumpa doktor gigi untuk pemeriksaan secara berkala . Mencegah adalah lebih baik daripada mengubati. Anda juga harus bertanya doktor gigi cara yang betul untuk menjaga kawasan mulut  dengan bersih dan sihat. Berdasarkan status dan keperluan tertentu gigi anda, mereka boleh membantu untuk membuat pelan memberus setiap hari dan menggunakan flos yang sesuai untuk anda.

Mulut anda tidak boleh dibersihkan dengan sendiri, sebaliknya, perlu dijaga oleh anda. Hampir semua kerosakan gigi dan penyakit gusi boleh dicegah dengan kebersihan mulut yang baik. Cuba tips ini dalam rutin penjagaan gigi anda dan lihat manfaatnya kepada anda.


Ingin Cepat Kurus Dengan Cara Yang Sihat? Gantikan Nasi Dengan Konjac Bermula Hari Ini!

Pengamal diet keto pasti pernah mendengar sejenis makanan yang disebut sebagai konjac. Ia boleh didapati dalam bentuk nasi konjac atau mi konjac.

Tahukah anda, konjac amat sesuai bagi mereka yang ingin menurunkan berat badan dengan cepat disebabkan kandungan kalorinya yang amat rendah.

Ini kami kongsikan kepada anda beberapa maklumat berkenaan konjac dan manfaatnya terhadap penurunan berat badan.

Apakah konjac?

Konjac juga dikenali dengan nama keladi gajah dan ia tumbuh dengan subur di beberapa negara Asia seperti Korea, China dan juga Jepun. Ia juga dikenali dengan beberapa nama lain seperti
konjaku
,
devil’s tongue
,
snake palm
, dan
voodoo lily
.

Bahagian batangnya yang berkanji ini dijadikan sebagai nasi konjac atau mi konjac. Ia kaya dengan serat larut dan sering juga dijadikan sebagai ejen pemekat sup dan kuah.

Ia juga banyak digunakan dalam perubatan tradisional masyarakat Jepun dan juga Cina.

Apakah rasa mi konjac atau nasi konjac?

Di negara Jepun sebagai contoh, konjac dijadikan mi dengan panggilan mi shirataki. Ada sesetengah orang yang menyukai rasa mi ini dan ada juga yang mungkin tidak menggemarinya.

Bagi yang kurang menggemarinya, ia mungkin disebabkan rasanya yang seakan-akan hanyir seperti makanan laut atau ‘
fishy
’.

Namun, bagi penggemar makanan laut, mereka mungkin tidak mempunyai masalah dengan rasa mi konjac atau nasi konjac ini.

Mi shirataki atau nasi shirataki ini dianggap sebagai makanan yang rendah karbohidrat
dan amat sesuai untuk mereka yang mengamalkan diet keto.

Manfaat makan mi atau nasi konjac

Terdapat beberapa kajian yang telah mengesahkan berkenaan manfaat konjac terhadap kesihatan manusia. Antara manfaat mi konjac dan nasi konjac adalah seperti berikut:

#1. Mengelakkan masalah sembelit

Kajian yang dijalankan pada tahun 2008
mendapati bahawa konjac dapat membantu mencegah masalah sembelit.

Kajian menunjukkan bahawa dengan menambah konjac ke dalam diet yang rendah serat boleh meningkatkan jumlah bakteria probiotik dalam tinja.

 Ia juga meningkatkan fungsi pergerakan usus sebanyak 30 peratus.

Kajian pada tahun 2017 pula mendapati bahawa pengambilan konjac dapat meningkatkan kekerapan pergerakan usus dalam kalangan kanak-kanak yang mengalami sembelit.

Kajian pada tahun 2018 juga menunjukkan bahawa suplemen konjac dapat memperbaiki gejala sembelit semasa kehamilan. Konjac dilaporkan meningkatkan kekerapan pengeluaran najis dan memperbaiki konsistensinya.

#2. Menurunkan berat badan yang berlebihan

Serat yang tinggi boleh menyebabkan anda berasa kenyang dengan cepat dan lebih lama
. Jika anda memakannya dengan kerap, ia boleh membantu membuatkan anda berasa kenyang lebih lama.

Ia akan membuatkan anda cenderung untuk tidak makan secara berlebihan.

Menurut kajian pada tahun 2005, menambahkan serat konjac ke dalam diet seimbang yang mempunyai 1,200 kalori adalah lebih baik berbanding diet 1,200 kalori bersama plasebo.

Ia akan menurunkan lebih banyak berat badan anda berbanding kumpulan yang mengambil plasebo.

#3. Menurunkan kadar kolesterol tubuh

Kajian sistematik pada tahun 2008 mendapati bahawa konjac
dapat membantu menurunkan kolesterol keseluruhan, kolesterol LDL (buruk), dan trigliserida.

Konjac juga membantu mengurangkan berat badan dan gula darah berpuasa.

Para penyelidik menyimpulkan bahawa mi konjac atau nasi konjac dapat menjadi terapi tambahan bagi penghidap diabetes dan mereka yang mempunyai kolesterol yang tinggi.

 Kajian juga mendapati bahawa konjac mampu menurunkan kadar kolesterol buruk
 dan mengesyorkan pengambilannya untuk mengurangkan risiko penyakit kardiovaskular.

#4. Menyihatkan kulit anda

Kandungan nutrisi dalam konjac juga dapat membantu mereka yang ingin meningkatkan kesihatan kulit mereka.

Satu kajian pada tahun 2013 mendapati, pengambilan konjac dapat
memberikan manfaat yang bertindak sebagai terapi topikal untuk jerawat,
 dan juga meningkatkan kesihatan kulit secara keseluruhan.

Adakah terdapat sebarang kesan sampingan pengambilan konjac?

Seperti kebanyakan produk makanan lain yang tinggi kandungan serat, pengambilan mi konjac atau nasi konjac berkemungkinan boleh menyebabkan beberapa masalah berkaitan penghadaman seperti berikut:

Mempunyai masalah kembung perut

Cirit-birit

Rasa sakit pada abdomen

Mempunyai gas dalam perut

Mengalami loya atau mual

Hati-hati ketika memakan konjac

Konjac juga boleh didapati dalam bentuk jeli. Jika anda memakannya, anda perlu berhati-hati untuk mengelakkan risiko tercekik terutamanya bagi kanak-kanak dan warga emas.

Ini kerana, konjac menyerap banyak air tetapi tidak larut dalam tempoh masa yang cepat. Oleh itu, anda disarankan untuk mengunyahnya dengan hancur agar ia boleh ditelan dengan lancar tanpa risiko untuk tercekik.

Suplemen konjac juga berpotensi memberi kesan terhadap paras gula darah. Oleh itu, bagi pesakit diabetes, anda perlulah merujuk doktor terlebih dahulu sebelum mula mengambilnya.

Kesimpulan

Memandangkan mi konjac dan juga nasi konjac mempunyai pelbagai manfaat terutamanya untuk menurunkan berat badan, anda mungkin boleh mula menggantikan nasi anda dengan pengambilan konjac.

Namun, perlu juga diingat, anda perlu meminum lebih banyak air jika memakan konjac untuk mengelakkan risiko tercekik ketika memakannya.


Last Anda Makan Jam Berapa? Rupanya Banyak Manfaat Kalau Makan Malam Sebelum Pukul 7!

Amalan makan malam sebelum pukul 7 amat popular dalam kalangan orang yang berdiet. Amalan ini bukan sahaja baik untuk kesihatan, malah dapat menghalang kita dari makan terlalu banyak sebelum tidur.

Makan sebelum pukul 7 telah lama diamalkan oleh masyarakat Cina. Ada banyak manfaat makan malam awal yang ramai tidak tahu.

Oleh itu, jom baca artikel kami untuk tahu dengan lebih lanjut!

Masyarakat Cina dan amalan makan sebelum pukul 7 malam

Masyarakat Cina tidak menganggap makanan sebagai sumber tenaga semata-mata. Malah, makanan sebenarnya mempunyai simbolik yang lebih besar dan bermakna kepada mereka.

Terkenal dengan gaya pemakanan yang sihat, orang Cina mengamalkan konsep ‘yin’ dan ‘yang’ dalam masakan mereka.

Mereka memastikan masakan mereka harmoni dengan pelbagai elemen seperti
sayuran dan buah-buahan yang akan melindungi mereka daripada penyakit.

Makanan juga melambangkan hubungan mereka dengan Tuhan, tahap sosioekomi mereka dan ia juga digunakan sebagai alat untuk bersosial.

Orang Cina makan untuk mengeratkan hubungan antara ahli keluarga dan rakan-rakan. Oleh itu, makan malam selalunya disediakan dalam amaun yang banyak.

Mereka selalunya akan duduk dan makan bersama-sama keluarga pada pukul 6.30 petang hingga 7 malam sejurus selepas semua ahli keluarga telah pulang dari kerja.

Amalan makan sebelum pukul 7 ini kemudiannya dilihat sebagai salah satu cara pemakanan yang sihat yang perlu dicontohi oleh masyarakat lain di seluruh dunia.

Namun, sebenarnya ada banyak lagi manfaat makan awal yang kita tidak tahu. Kebaikannya merangkumi bukan sahaja dari aspek sosial malah dari segi kesihatan juga!

Jangan biasakan amalan makan sebelum tidur. Anda akan mudah jatuh sakit nanti!

Kebaikan makan sebelum pukul 7

Anda mahu kurus? Cuba makan sebelum pukul 7 malam

Makan sebelum pukul 7 boleh
membantu anda untuk turunkan berat badan.
 Tetapi, dengan syarat anda tidak makan apa-apa lagi sampailah anda tidur.

Kajian mendapati bahawa makan selepas pukul 8 akan membuatkan invividu rasa lebih teringin untuk mengunyah ataupun
snacking
 sehingga masa tidur mereka tiba.

Selalu makan lewat malam dan tidur lambat boleh menjejaskan sistem metabolisma badan. Jika anda ingin kurus, cuba pastikan anda makan sebelum pukul 7.

Tambah lagi, tempoh masa yang lama dari pukul 7 malam sehinggalah keesokan pagi membolehkan badan memproses makanan dengan lebih sempurna.

Tempoh ‘puasa’ ini juga antara sebab anda mudah untuk turun berat badan!

Tidur yang lebih lena

Elakkan makan sebelum tidur! Banyak kajian yang telah membuktikan bahawa makan pada waktu kita sepatutnya tidur hanya akan bawa mudarat kepada kesihatan badan.

Kami faham bahawa ramai yang sibuk dengan kerja. Tapi elakkan menunda-nunda waktu makan sehingga anda terpaksa makan sebelum waktu tidur.

Individu yang makan lebih banyak pada lewat malam didapati lebih sukar untuk tidur berbanding individu yang makan lebih awal.

Sama seperti
minum alcohol ataupun kopi sebelum tidur,
 efek makan sebelum tidur hanya akan buatkan anda sukar untuk lena!

Apabila anda makan lewat malam, sistem penghadaman anda terpaksa bekerja lebih keras ketika anda tidur.

Ini akan buatkan anda sering terjaga ketika malam.
Tidur yang tak lena hanya akan buatkan anda lebih penat
 ketika bangun tidur keesokan harinya.

Kurang rasa pedih ulu hati

Kepada invididu yang sering
menderita sakit ulu hati
, cuba makan malam sebelum pukul 7. Makan awal akan membantu badan untuk mencerna makanan dengan lebih baik.

Makanan memerlukan lebih kurang 3 hingga 4 jam untuk habis dicerna oleh perut. Jika anda makan terlalu lewat, badan anda terpaksa mencerna makanan ketika anda sedang tidur.

Pasti pesakit yang selalu menderita pedih ulu hati tahu bahawa
heartburn
 lebih teruk ketika badan dalam keadaan berbaring.

Oleh itu, makanlah sebelum pukul 7 malam untuk elakkan rasa pedih ulu hati ya!

Anda mungkin berminat:

Badan yang lebih sihat

Tahukah anda makan sebelum tidur boleh meningkatkan kadar lemak dalam darah? Apabila anda makan, badan akan menukarkan kalori yang tidak digunakan kepada trigliserida ataupun lemak.

Tahap trigliserida yang tinggi di dalam darah boleh meningkatkan
risiko anda untuk menghidap penyakit jantung, strok dan juga obesiti.

Selain itu, makan makanan yang bergaram ketika lewat malam juga boleh meningkatkan risiko darah tinggi dan kembung perut.

Oleh itu, cuba elakkan makan pada waktu malam lebih-lebih lagi makan makanan yang berat seperti nasi goreng, tomyam ataupun nasi kandar pada pukul 10 malam ya!

Makan awal, elak dari makan sebelum tidur

Makan sebelum pukul 7 yang selalu diamalkan oleh orang Cina ternyata banyak faedahnya kepada kesihatan.

Jika anda inginkan badan yang lebih sihat, tidur yang lebih lena dan jantung yang tahan lama, anda boleh cuba aplikasikan amalan ini dalam kehidupan seharian anda.


Flu Perut

Definisi

Apa itu Flu Perut?

Gastroenteritis virus atau flu perut adalah jangkitan usus yang bercirikan oleh cirit berair, kekejangan abdomen, loya atau muntah, dan kadangkala disertai dengan demam. Ia boleh menjadi suatu masalah serius kepada bayi, orang tua dan orang yang sistem imunnya berkompromi yang boleh membawa maut.

Apakah kebarangkalian Flu Perut?

Keadaan ini sangat biasa berlaku. Ia boleh terjadi kepada pesakit pelbagai umur. Ia boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Flu Perut?

Simptom biasa bagi flu perut adalah:

Berair, biasanya cirit birit yang tidak berdarah – cirit berdarah biasanya menandakan anda mempunyai jangkitan lain yang lebih teruk.

Kekejangan dan sakit pada abdomen

Loya, muntah atau keduanya.

Sering sakit otot atau sakit kepala.

Demam gred rendah.

Terdapat beberapa simptom lagi yang tidak disenaraikan di atas. Jika anda mempunyai sebarang kemusykilan terhadap sesuatu simptom, sila merujuk dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengalami mana-mana yang berikut:

Tidak mampu menyimpan cecair selama 24 jam.

Muntah selama lebih dua hari atau memuntahkan darah.

Anda mengalami dehidrasi – tanda dehidrasi termasuk keterlaluan haus, mulut kering, air kencing berwarna kuning pekat atau sedikit atau tiada air kencing dan rasa sangat lemah serta pening kepala.

Darah dalam pergerakan usus anda.

Demam lebih 40 darjah Celcius bagi orang dewasa, 9 darjah Celcius bagi bayi dan kanak-kanak.

Punca

Apakah Punca Flu Perut?

Cara yang paling biasa untuk mendapat gastroenteritis virus – sering dikenal flu perut – adalah dengan melalui sentuhan dengan orang telah dijangkiti atau makan makanan atau air yang tercemar. Banyak virus yang boleh mengakibatkan gastroenteritis, termasuk
Noroviruses, Rotavirus.

Faktor-faktor Risiko

Apakah yang meningkatkan risiko saya kepada Flu Perut?

Terdapat banyak faktor risiko flu perut, seperti:

Kanak-kanak kecil. Kanak-kanak di pusat jagaan atau sekolah rendah terutamanya mudah dijangkiti kerana sistem imun mereka mengambil masa untuk matang.

Orang tua. Sistem imun orang dewasa lebih cenderung untuk kurang efisien di kemudian hari. Orang tua di pusat jagaan khususnya mudah dijangkiti kerana sistem imun mereka semakin lemah dan mereka tinggal sangat dekat dengan orang lain yang mungkin menyebarkan kuman.

Kanak-kanak bersekolah, pengunjung gereja atau penghuni asrama. Di mana sahaja orang berkumpul dalam ruang yang sempit, ia boleh menjadi persekitaran bagi penyebaran jangkitan usus.

Sesiapa yang mempunyai sistem imun yang lemah. Sekiranya rintangan anda terhadap jangkitan adalah rendah – sebagai contoh, sekiranya sistem imun anda berkompromi dengan HIV/AIDS, kemoterapi atau keadaan perubatan yang lain – anda mungkin berisiko tinggi.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Flu Perut didiagnosis?

Bergantung pada simptom dan pemeriksaan fizikal akan digunakan bagi mendiagnos gastroenteritis dan kadang-kadang berdasarkan pada kewujudan kes yang serupa dalam komuniti anda. Ujian tinja pantas boleh mengesan jangkitan
rotavirus
 atau
norovirus,
bakteria mahupun parasit.

Bagaimana pesakit Flu Perut dirawat?

Biasanya tiada rawatan perubatan khusus bagi gastroenteritis virus. Antibiotik tidak berkesan ke atas virus dan lewah gunanya menyumbang kepada perkembangan strain bakteria yang rintangan-antibiotik. Rawatan awal terdiri dengan langkah penjagaan diri.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Flu Perut?

Gaya hidup dan kaedah pengubatan sampingan berikut mungkin membantu anda mengatasi flu perut:

Minuman cecair jernih seperti air dan sup adalah jenis terbaik untuk diminum. Elakkan pengambilan minum yang berkafein dan alkohol.

Makan makanan yang mudah dihadam seperti biskut soda, roti bakar, gelatin, pisang, nasi dan ayam. Berhenti makan sekiranya anda kembali loya.

Elakkan makanan dan bahan tertentu sehingga anda kembali pulih. Hal ini termasuklah produk tenusu, kafein, alkohol, nikotin dan makanan berlemah atau tinggi kandung garam.

Dapatkan rehat yang cukup. Penyakit dan dehidrasi mungkin membuatkan anda merasa lemah dan letih.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Si Dia Masih Tidak Bersedia? Ini 5 Cara Memujuk Pasangan Yang Belum Mahu Anak!

Jika ditanyakan pada mana-mana suami isteri, sudah pasti setiap dari mereka
memiliki anak untuk melengkapkan dan menceriakan kehidupan
. Namun, ada juga sesetengah pasangan yang mengamalkan perancangan keluarga kerana belum bersedia.

Persoalannya, bagaimana jika anda sudah tapi si dia masih tidak bersedia? Bagaimanakah cara memujuk pasangan yang belum mahu anak?

Tenang, Hello Doktor akan membantu anda. Sila teruskan membaca untuk tahu jawapannya!

Cara memujuk pasangan yang belum mahu anak

Sebelum pergi dengan lebih mendalam lagi, anda perlu tahu satu perkara ini terlebih dahulu iaitu jangan memaksa!

Pasangan anda mungkin ada alasannya sendiri. Mungkin dia benar-benar belum bersedia ekoran faktor kerjaya, kewangan ataupun dia sebenarnya takut untuk menghadapi kehamilan itu sendiri.

Tanpa mengira anda adalah suami atau isteri, kalian berdua mungkin punya alasan tersendiri untuk belum
bersedia mempunyai anak
.

Namun, janganlah itu menjadi punca anda dan
pasangan bertengkar sesama sendiri
.

Jadi, usah melengahkan masa lagi. Ini cara memujuk pasangan yang belum mahu anak:

#1. Pastikan anda mempunyai motivasi kukuh untuk memiliki anak

Pastikan anda mempunyai motivasi untuk memiliki anak terlebih dahulu. Tanya pada diri sendiri sama ada anda telah memiliki motivasi yang kukuh, betul, tepat dan rasional bukan emosional.

Ini kerana motivasi yang kukuh mampu mencairkan hati pasangan anda untuk akhirnya bersetuju hamil. Selepas anda sendiri jelas akan motivasi anda, barulah mula berbincang dan memujuk pasangan anda.

Elakkan daripada memujuk pasangan untuk memiliki anak dengan memberi alasan yang boleh menimbulkan sengketa seperti berikut:

Tuntutan ibu bapa, mertua, keluarga atau orang lain

Mahu mengikuti norma hidup yang mengatakan pasangan wajib mempunyai anak

Supaya ada orang yang boleh mengurus dan menjaga anda dewasa kelak

Untuk mempertahankan perkahwinan anda

Untuk menemukan tujuan hidup anda

Alasan seperti ini adalah sama sekali tidak boleh diberikan! Ia bukan sahaja akan membuat pasangan tidak terpujuk malah hubungan kalian berdua juga berisiko untuk retak.

#2. Jelaskan perkaitan hal kehamilan dengan isu kesihatan

Cuba pujuk pasangan dengan menjelaskan mengenai hal kehamilan dengan isu kesihatan anda berdua?

Beritahulah kepada isteri anda bahawa
kesuburan seorang wanita akan menurun dengan mendadak
 apabila sudah mencecah usia 30 tahun.

Kehamilan lewat usia juga dikatakan boleh mendatangkan kecacatan pada kandungan serta meningkatkan risiko kematian ibu dan bayi ketika proses kelahiran.

Begitu juga dengan lelaki. Semakin tua suami anda, sudah pasti kualiti dan kuantiti spermanya juga akan berkurangan.

Jadi, cuba memujuk pasangan dengan cara
menjelaskan perkaitan hal kehamilan dengan isu kesihatan
 sekiranya kalian merancang untuk hamil terlalu lambat.

#3. Berkompromi dalam usaha memujuk pasangan

Paling penting,
jangan sesekali memaksa pasangan anda
. Sekiranya mereka memang benar-benar belum bersedia, tidak salah berkompromi dengan pasangan anda.

Jika mereka masih tidak bersedia pada ketika ini, tanyakan bila waktu mereka akan bersedia. Selepas itu, bersama-samalah tetapkan waktu yang sesuai dan dipersetujui oleh kalian berdua.

Jangan sesekali mengkritik dan menghakimi pasangan hanya kerana mereka belum mahu mempunyai anak bersama anda.

Selamilah hatinya dengan lebih mendalam lagi. Mungkin mereka memang ada alasan yang tidak boleh dielakkan?

#4. Yakinkan mereka bahawa anda sudah sedia untuk bertanggungjawab

Ramai pasangan yang menunda, menangguh atau tidak mahu terus untuk menghadapi kehamilan kerana takut dengan tanggungjawab yang bakal tiba di saat sudah memiliki anak, baik dari segi kewangan, emosional, mental, fizikal dan sebagainya.

Sekiranya hal seperti ini terjadi kepada anda atau pasangan,
cuba untuk belajar, pupuk dan semat sikap tanggungjawab
 dalam diri anda. Fikirkan persediaan anda sekiranya sudah mempunyai anak kelak.

Anda mungkin sudah boleh menabung untuk mengukuhkan kewangan anda dari hari ini lagi. Dalam pada itu, belajarlah menguruskan emosi anda dari awal agar tidak terlalu terbeban kelak.

Jadi, salah satu cara utama dalam memujuk pasangan untuk hamil adalah yakinkan mereka bahawa anda sudah sedia untuk bertanggungjawab terhadap anak yang bakal lahir nanti!

#5. Pergi sesi kaunseling bersama pasangan

Akhir sekali, bantuan daripada para profesional adalah sangat diperlukan jika usaha memujuk si dia untuk hamil menemui jalan buntu. Mungkin kata-kata seseorang boleh memujuk pasangan anda untuk setuju?

Ajak si dia
berjumpa pakar kaunseling untuk menemukan penyelesaian
 kepada masalah yang anda dan pasangan hadapi. Ketahuilah bahawa setiap masalah pasti ada penyelesaiannya!

Jangan putus asa dalam usaha memujuk pasangan

Kesimpulannya, terdapat banyak cara memujuk pasangan yang belum bersedia untuk hamil agar mereka setuju. Cuma, anda tidak boleh berputus asa.

Sekiranya satu cara tidak menjadi, cuba lakukan usaha yang lain pula. Lama-kelamaan, mungkin pasangan anda juga akan berlembut dan bersetuju dengan anda. Siapa tahu?

Hello Health Group tidak menyediakan nasihat perubatan, diagnosis, atau rawatan.


Baru Lepas Bersalin Czer, Ibu Kena Elak Berpelukan Dengan Baby, Ia Undang Bahaya Yang Tak Disangka?

Mana-mana ibu pun sudah pasti rasa teruja untuk mendakap bayi sejurus selepas kelahiran bukan? Tapi bagi kelahiran caesarean, ada risiko bahaya jika ibu terus memeluk si manja. Nak tahu? Teruskan pembacaan anda.

Dua kes kelahiran caesarean yang bahaya

Berdasarkan laporan yang ditulis dalam
European Journal of Anaesthesiology
, pakar anestetik memberikan amaran bahawa meletakkan bayi secara kulit ke kulit ke atas ibu caesarean atau C-Sec berisiko mendatangkan bahaya kepada kedua-dua ibu dan anak.

Menurut pakar perubatan merangkap pengarang bersama laporan ini, Dr. Nicolas Brogly, terdapat dua laporan kes di mana bayi yang diletakkan di atas tubuh ibu telah menghisap atau menarik
patch
 elektrik, dipanggil elektrod, yang ditampal pada kulit ibu.

Kes pertama melibatkan seorang wanita yang pertama kali bergelar ibu, berusia 37 tahun dan melahirkan anak menerusi prosedur C-Sec di Zarzuela University Hospital di Madrid.

Apa yang berlaku adalah bayi yang dilahirkan didapati menghisap elektrod yang ditampal pada dada ibu kerana tersalah anggap bahawa ia adalah puting.

Walau bagaimanapun, tidak dapat dijelaskan bagaimana keadaan ini boleh menyebabkan bahaya kepada bayi. Tetapi ia dianggap perkara yang tidak selamat bagi bayi yang baru lahir memasukkan peralatan elektrik ke dalam mulutnya.

Kes kedua pula direkodkan oleh pasukan perubatan dari St Antonius Hospital di Woerden, Belanda. Menurut Dr Leonie Slegers, seorang bayi lelaki yang dilahirkan ibu berusia 36 tahun diletakkan di dadanya.

Kemudian, kadar
degupan jantung
 ibu yang melahirkan anak kedua ini menjadi tidak normal, dan situasi ini dipanggil sebagai
tachycardia
. Ia boleh menyebabkan kegagalan fungsi jantung atau strok.

Melalui pemeriksaan, mereka mendapati terdapat dua irama ECG yang berbeza dalam satu rakaman dan mendapati bahawa bayi tersebut telah memegang petunjuk ECG. Selepas dialihkan kembali kepada ibu, ECG kembali kepada normal.

Untuk kelahiran caesarean

Bagi
kelahiran C-Sec,
 selepas melahirkan, dada ibu akan ditampal elektrod. Ia berfungsi untuk mengesan aktiviti jantung, menghasilkan grafik visual pada skrin yang dipanggil
electrocardiogram
 (ECG).

Melalui mesin ini, petugas perubatan boleh terus memantau kadar jantung ibu semasa prosedur berlangsung. Ia juga membantu memudahkan pemeriksaan tekanan darah, pernafasan dan tahap oksigen darah.

Jika
patch
yang ditampal untuk memantau kadar denyutan jantung tertarik, ia boleh menyebabkan loceng penggera untuk berbunyi. Keadaan ini boleh menyebabkan petugas perubatan menganggap bahawa terdapat kejadian yang mengancam nyawa ibu.

Apa yang menjadi kebimbangan adalah jika ia akan mengakibatkan ibu diberi ubat yang salah dan juga mungkin diberikan kejutan elektrik. Dalam masa yang sama, kadar degupan jantung bayi juga mungkin diambil kira jika mereka bersentuhan dengan elektrod dan menyebabkan berlakunya
haywire.

Apa kata pakar

Walau bagaimanapun, pakar di United Kingdom, tidak bersetuju sepenuhnya di atas saranan yang diberikan kerana berpelukan selepas kelahiran adalah satu momen yang penting tidak kira kelahiran caesarean atau normal.

Dakapan yang diberikan ibu kepada anak sejurus selepas kelahiran adalah penting untuk ikatan ibu dan anak kerana ia membantu membuatkan bayi berasa lebih selamat, malahan ibu boleh belajar
menyusukan bayi
.

Perkara ini juga dipersetujui oleh jurucakap Royal College of Obstetricians dan Gynecologists, Pat O’Brien. Beliau berkata, “Hubungan awal sangat penting, terutama melibatkan kelahiran C-Sec. Hubungan kulit ke kulit yang berlaku antara ibu dan bayi yang baru dilahirkan dapat meningkatkan penyusuan dan ia berkait rapat dengan
kesihatan
 ibu dan bayi.”

Jelas Pat lagi, tiada masalah untuk melakukan hubungan kulit ke kulit walaupun selepas pembedahan caesarean, selagi ibu dan bayi dalam keadaan yang baik.

Kesimpulan

Tiada masalah pun untuk ibu memeluk bayi sejurus selepas dilahirkan walaupun menerusi kelahiran caesarean. Cuma yang penting adalah untuk memastikan ibu dan bayi dalam keadaan yang selamat dan baik. Tiada ibu yang mahu terlepas momen pertama melihat bayinya selepas dilahirkan, bukan?

Anda mungkin berminat untuk membaca artikel:

Perkembangan Janin Terganggu, Punca Kelahiran Bayi Pramatang

Persediaan Bersalin untuk Kelahiran Normal dan C-Section

Bulan Kesedaran Caesarean Sedunia 2019: Perancangan Kelahiran Tanpa Menolak Prosedur Ini


Boleh atau Tidak Makan Makanan Laut Ketika Hamil?

Pengambilan diet yang seimbang sangat penting dalam kehidupan seharian terutamanya ketika anda sedang hamil. Terdapat beberapa jenis makanan yang tidak disarankan oleh pakar nutrisi untuk dimakan termasuklah makanan laut. Secara amnya, makanan laut adalah sihat dan selamat untuk dimakan. Namun begitu, terdapat beberapa perkara yang perlu diketahui.

Mengapa ibu hamil memerlukan pengambilan ikan?

Ibu hamil perlu mengambil sekurang-kurangnya 200-350 gram ikan dalam masa seminggu. Ikan dan makanan laut merupakan makanan yang penting kerana kaya dengan protein, zat besi dan omega-3s. Ibu hamil yang tidak mempunyai apa-apa komplikasi kesihatan perlu mengambil sekurang-kurangnya 27 mg zat besi setiap hari untuk mengelakkan anemia. Selain itu, ibu mengandung juga perlu mengambil 71 gram protein setiap hari untuk memastikan tumbesaran bayi yang sihat. Ikan juga kaya dengan asid lemak omega-3 yang penting untuk otak dan sistem saraf bayi anda. Selain itu juga, asid lemak ini mampu membantu mengelakkan bayi pramatang, bayi kurang berat ketika lahir serta mengurangkan risiko praeklampsia.

Apakah jenis makanan laut yang patut dielakkan?

Ikan yang mempunyai merkuri

Merkuri merupakan bahan toksik yang boleh ditemui dalam beberapa jenis ikan seperti ikan kembung. Ibu hamil yang makan ikan mengandungi kadar merkuri yang tinggi berisiko merosakkan otak bayi dan tumbesaran mereka. Ikan tuna mempunyai amaun merkuri yang sedikit berbanding ikan yang lain dan selamat untuk dimakan oleh ibu yang hamil. Namun langkah pencegahan harus dibuat dan pengambilan ikan yang mempunyai kandungan merkuri tidak disyorkan untuk dimakan oleh ibu hamil

Makanan laut yang disalai

Makanan laut yang disalai tidak seharusnya ada dalam diet ibu hamil kerana boleh meningkatkan risiko listeria. Lebih selamat jika anda makan makanan laut dalam tin. Namun harus diingatkan bahawa makanan laut dalam tin tersebut perlu dipastikan untuk dimasak dengan secukupnya sebelum dimakan oleh ibu hamil.

Ikan yang tercemar

Ikan yang tercemar akibat persekitaran habitat mereka mempunyai kandungan
polychlorinated biphenyls
(PCBs) yang tinggi. Anda perlu memeriksa dan memastikan ikan sungai atau tasik seperti ikan pike dan ikan salmon yang ingin dimakan bebas daripada persekitaran yang tercemar sebelum membeli dan memakannya.

Makanan laut yang mempunyai cengkerang

Makanan laut yang mempunyai cengkerang seharusnya dielakkan untuk menjamin kesihatan anda. Kebanyakan penyakit yang berpunca daripada makanan laut datang daripada cengkerang yang tidak dimasak sepenuhnya seperti tiram, kerang dan lala. Meskipun sudah dimasak sepenuhnya, ibu hamil masih disarankan untuk tidak makan makanan laut jenis ini.

Meskipun ikan dan kebanyakan makanan laut mempunyai banyak nutrien untuk tumbesaran dan perkembangan otak bayi, makanan jenis ini juga mempunyai banyak kandungan merkuri yang boleh menyebabkan kerosakan otak dan
polychlorinated biphenyls
(PCBs) yang boleh merosakkan tumbesaran dan perkembangan bayi anda. Pun begitu, ibu hamil masih perlu makan ikan dan makanan laut namun perlu dipastikan terlebih dahulu sumber dan cara memasaknya demi menjamin kehidupan anda dan bayi yang lebih sihat.

Hello Health Group
 tidak menyediakan nasihat perubatan, diagnosis, atau rawatan.


Badan Kuat Berpeluh Sampai Berbau? Sila Elak Mengambil Makanan Jenis Ini!

Ramai dalam kalangan kita yang mungkin mengalami keadaan ini namun tidak tahu apa punca peluh berbau busuk sebenarnya.

Apa yang sering dipersalahkan sebagai dalang adalah penggunaan sabun mandi atau
deodoran ketiak yang tidak sesuai
 dengan kulit.

Ya, mungkin benar ia adalah antara punca kondisi tidak menyenangkan ini berlaku.

Persoalannya, wujudkah punca peluh berbau busuk yang lain dan bagaimana untuk menghilangkannya? Jom teruskan ikuti artikel ini!

Apa punca peluh berbau busuk?

Sebelum itu, adalah penting untuk kita tahu satu kenyataan di mana
peluh itu sendiri sebenarnya tidak akan membawa sebarang bau
.

Sebaliknya, bau busuk peluh itu datangnya daripada bakteria yang merebak dan membiak di kawasan tertentu pada badan manusia.

Menurut pelbagai kajian, bau busuk itu akan mula timbul apabila bakteria terbabit mula mengurai peluh dan protein pada kulit menjadi asid.

Antara kawasan kulit yang sering berbau akibat kewujudan bakteria adalah:

Kemaluan

Ketiak

Kaki

Pusat

Lubang dubur

Belakang telinga

Apa yang menariknya, bau badan kita semua ini adalah unik serta spesifik pada individu, dan ia dipengaruhi oleh pelbagai faktor.

Inilah puncanya mengapa kadangkala ada orang yang mengatakan bahawa mereka mengenali dan mengingati bau badan anda.

Namun, bagaimana pula jika peluh berbau busuk itu keterlaluan
sehingga menyebabkan orang lain tidak selesa
?

Faktor risiko peluh berbau busuk?

Seperti mana yang telah kami nyatakan di atas tadi, punca peluh berbau busuk adalah disebabkan oleh kewujudan bakteria.

Bakteria ini tinggalnya di dalam kelenjar apokrin atau kelenjar peluh yang biasa dikaitkan dengan bau badan manusia.

Ya, bau badan itu memang normal dan setiap orang ada bau tersendiri, namun mungkin ada faktor risiko lain jika bau yang keluar berlebihan!

Antara faktor risiko peluh berbau busuk yang disebabkan oleh aspek kesihatan termasuklah:

Akil baligh

Genetik

Obesiti

Diabetes

Hiperhidrosis

Stres

Faktor risiko lain pula yang disebabkan oleh tabiat di dalam kehidupan seharian iaitu:

Tidak menjaga kebersihan diri

Penyalahgunaan produk

Pengambilan ubatan tertentu

Kerap makan pedas

Sering minum alkohol

Mungkin juga wujud banyak lagi faktor risiko peluh berbau yang kami tidak nyatakan, jadi sila rujuk doktor untuk informasi lebih lanjut okay!

Aspek pemakanan juga memainkan peranan?

Apa yang mungkin mengejutkan mengenai punca peluh berbau busuk di atas tadi adalah apabila ia berkait dengan aspek pemakanan.

Buat pencinta makanan pedas, mungkin kalian perlu berfikir banyak kali
sebelum mengambil ayam goreng pedas kegemaran anda itu
.

Ini kerana rempah seperti bawang atau cili yang membuat makanan menjadi panas seterusnya akan memerlukan tubuh badan anda untuk mengeluarkan gas yang mengandungi sulfur untuk menguraikannya.

Ia kemudiannya akan berada dalam darah lantas menjadi antara dalang peluh badan berbau.

Begitu juga dengan mereka yang gemar minum minuman keras.

Minuman ini akan mengalir dalam darah anda selepas diminum lalu menyebabkan mekanisme badan menganggapnya sebagai toksin.

Oleh itu, badan anda akan cuba mengeluarkannya secepat mungkin.

Hati adalah tempat di mana alkohol mengalami proses metabolisme dan selepas itu, disalurkan kepada pundi kencing.

Jika pengambilan alkohol adalah lebih tinggi berbanding kapasiti hati,
ia akan mengakibatkan peluh dan nafas anda berbau
.

Bagaimana untuk elak peluh berbau busuk?

Sekiranya anda atau orang sekeliling sudah tidak tahan lagi dengan peluh berbau busuk yang kalian alami, sesuatu perlu dilakukan dengan kadar segera.

Perkara paling penting adalah segera berjumpa doktor untuk merawat kondisi kesihatan yang boleh menyebabkan peluh berbau.

Kemudian, sila ubah cara hidup anda
 dengan lebih menjaga kebersihan diri
 dan menggunakan produk yang tepat.

Bukan itu sahaja, perhatikan juga tabiat pemakanan dan cuba kurangkan mengambil makanan pedas serta minuman alkohol.

Prosedur penyuntikan dan pembedahan

Sekiranya masalah dan punca peluh berbau busuk yang kalian alami itu masih berlaku malahan bertambah teruk, maka prosedur lebih besar perlu dijalankan.

Dapatkan pandangan doktor sama ada kalian perlu melakukan 2 prosedur untuk mengurangkan pengeluaran peluh ini:

Penyuntikan
– Sejenis toksin terkawal bernama
 Clostridium botulinum
akan disuntik ke dalam kawasan kulit tertentu yang sering berbau seperti ketiak

Pembedahan
– Prosedur
endoscopic thoracic sympathectomy
 (ETS) boleh dicuba untuk memusnahkan saraf mengawal peluh pada kawasan kulit tertentu

Anda juga ada masalah peluh berbau busuk? Segera berjumpa doktor untuk nasihat, ubatan serta rawatan lebih lanjut okay!


Kemurungan Kerana #StayAtHome? Cuba Mandi Air Panas, Ia Lebih Berkesan Dari Bersenam!

Secara umum, kebanyakan orang sudah mengetahui bahawa depresi atau kemurungan adalah penyakit penting yang memerlukah rawatan yang sepatutnya, bagaimanapun ia seringkali diabaikan.

Sesetengah rawatan melibatkan terapi bercakap atau ubat-ubatan, atau kedua-duanya. Namun, terdapat kajian baru yang telah mengenalpasti satu aktiviti yang boleh anda lakukan daripada tab mandi anda, iaitu mandian panas.

Bagaimana mandian panas membantu depresi?

Penyelidik mencadangkan bahawa mandian panas dapat membantu mereka yang mengalami kemurungan kerana ia mengubah irama sirkadian, kitaran proses fisiologi seseorang, yang sering disebut sebagai “
body clock
“, yang mana ia mempengaruhi fungsi organ melalui kawalan suhu.

Dengan peningkatan suhu tubuh yang teratur, para penyelidik percaya bahawa mereka dapat meningkatkan irama sirkadian dan seterusnya mengurangkan beberapa simptom kemurungan.

Selain itu, pendedahan pagi kepada cahaya terang juga mempengaruhi irama sirkadian dan mengurangkan kemurungan.

Mandian panas atau bersenam, yang mana lebih berkesan?

Penyelidik di Universiti Freiburg, Jerman melakukan kajian kecil melibatkan 45 orang yang semuanya bergelut dengan kemurungan. Mereka dibahagikan kepada dua kumpulan.

Yang pertama diminta untuk berendam dalam 104 darjah air setiap hari selama 30 minit pada satu masa, manakala kumpulan kedua diarahkan melakukan 40 hingga 45 minit senaman aerobik dua kali seminggu.

Selepas lapan minggu, para penyelidik menguji perasaan para peserta pada skala kemurungan yang biasa digunakan. Mereka yang mengamalkan mandian panas secara tetap memperoleh skor purata enam mata lebih rendah berbanding sebelum kajian bermula.

Dan, kumpulan yang telah melakukan senaman mendapat skor purata hanya tiga mata lebih rendah. Ini bermakna, mandi adalah penggalak mood yang lebih berkesan.

Tip mandi yang baik

Pilih waktu yang sesuai, yang mungkin tidak membuatkan anda terganggu. Ketenangan membantu anda untuk berehat.

Pertimbangkan untuk menambah minyak pati, seperti minyak lavender, untuk menggalakkan ketenangan.

Air mandian anda perlu sedikit lebih panas daripada suhu badan, iaitu kira-kira 37C. Kadang-kadang antara 40C dan 45C adalah ideal.

Pertimbangkan suhu bilik juga. Kajian Jepun menunjukkan bahawa mandi dalam air 41C dalam bilik 25C lebih meningkat suhu badan daripada mandi di bilik bersuhu 14C. Walau bagaimanapun, jika mengambil mandi untuk menggalakkan tidur sebelum tidur, suhu bilik harus lebih sejuk iaitu 18C adalah ideal.

Perlu diingatkan bahawa peningkatan suhu yang besar dan tiba-tiba meletakkan tekanan pada jantung, jadi jika anda mengalami masalah jantung, elakkan mandi panas terutama pada hari-hari sejuk.


Apakah yang Dipelajari Oleh Bayi Sepanjang Berada Dalam Kandungan Ibu?

Kebanyakan individu percaya bahawa bayi yang sedang dalam kandungan ibunya tidak akan mempelajari apa-apa sehingga mereka lahir. Namun begitu, ada kajian terbaharu yang menunjukkan bahawa bayi sebenarnya sudah boleh memahami dan mengingat apa yang dialami mereka sepanjang berada dalam kandungan ibu.

Bolehkah bayi yang belum lahir mempelajari apa-apa dalam kandungan ibu?

Rahim ibu diumpamakan seperti atmosfera deria bagi bayi. Sepanjang berada di sini, bayi boleh mempersiapkan diri untuk kehidupan di luar kelak. Bayi dalam kandungan sebenarnya sudah boleh menggerak-gerakkan sendi mereka pada minggu ke 10 kehamilan. Apabila menjangkau minggu 23, deria pendengaran bayi akan mula berkembang dan bertindak balas dengan apa yang mereka dengar. Pada masa yang sama, deria rasa bayi juga akan mula berkembang dan bertindakbalas dengan apa yang dimakan oleh ibu atau ketika perut ibu disentuh.

Berinteraksi dengan bayi dalam kandungan seperti bercakap atau menyanyi akan membantu fungsi kognitif bayi berkembang. Tambahan itu, para pengkaji juga menyarankan ibu hamil untuk membaca buku cerita atau mendengar muzik bagi mendedahkan kepada bayi dalam kandungan ibu asas untuk memahami sesuatu. Walau bagaimanapun, pengalaman ini agak sukar untuk diingati selepas kelahiran bayi.

Apakah yang boleh bayi pelajari ketika berada dalam kandungan ibu?

1. Perkembangan deria pendengaran

Kajian menunjukkan bahawa bayi yang berada dalam kandungan berupaya untuk mendengar dan mengingati bunyi-bunyi yang tertentu. Ketika berada dalam rahim lagi, bayi sebenarnya sudah mula mempelajari bahasa natif mereka. Bayi cenderung untuk lebih mudah mengingati perkataan dalam bahasa natif mereka berbanding bahasa asing yang bagi mereka. Bayi juga lebih mudah untuk mengingati rentak dan irama percakapan berbanding perkataan yang mereka dengari.

2. Perkembangan deria penglihatan

Bayi tidak boleh membuka mata ketika berada dalam rahim. Mata bayi akan mula terbentuk ketika trimester pertama kehamilan dan ia tidak mampu dibuka sehinggalah ke bulan ketujuh. Ketika ini bayi sudah mampu melihat tanpa gangguan sebarang cahaya. Ada doktor yang mengesahkan bahawa bayi akan berpaling muka apabila terdapat cahaya terang yang menyinar pada rahim ibu. Ini menunjukkan bahawa bayi sudah mampu untuk melihat ketika berada di dalam rahim ibu lagi.

3. Perkembangan deria rasa

Ibu hamil perlu makan untuk diri sendir serta bayi dalam kandungan. Pelbagai rasa yang ada dalam makanan ibu akan turut dirasai oleh bayi mereka. Sekitar minggu ketujuh atau kelapan, deria rasa kanak-kanak akan mula berkembang. Apabila menjangkau minggu ke 14, bayi dalam kandungan sudah boleh mula merasai pelbagai jenis rasa seperti pahit, manis atau masam.

Hello Health Group
 tidak menyediakan nasihat perubatan, diagnosis, atau rawatan.